Corporate | Apatinska pivara\nVesti - tagovane Responsibility Case Study\nApatinska pivara i ove godine podsećala vozače u Guči na odgovorno konzumiranje alkohola\nGuča, 14. avgust 2017. – Posetioci festivala u Guči imali su priliku da testiraju svoje motoričke sposobnosti kroz zanimljive aktivacije koje je Apatinska pivara pripremila u okviru kampanje „Kad pijem, ne vozim“, sa ciljem da podigne svest javnosti o važnosti odgovorne konzumacije i rizicima vožnje pod dejstvom alkohola.\nLjubiteljima trube posebno su bile zanimljive aktivacije sa „pijanim naočarima“ - Mega Wire koji testira strpljenje, stabilnost i koordinaciju ruke vozača, nalaženje i otključavanje prave bravice , kao i tabla na kojoj su posetioci koristeći pijane naočare spajali saobraćajne znake.\nVozače je sačekao liflet na automobilima koji ih je pozivao kroz kratke vežbe testiraju svoje motoričke sposobnosti i da ukoliko su konzumirali alkohol sačekaju autobus, prošetaju, pozovu taksi ili prijatelja.\nKampanju „Kad pijem, ne vozim“ Apatinska pivara organizuje već desetu godinu zaredom u saradnji sa Upravom saobraćajne policije, MUP-a republike Srbije. U okviru kampanje, pivara svake godine MUP-u donira potrebne alkometre najsavremenije generacije. Do sada je donirano ukupno 95 alkometara, a tokom ove nedelje doniraće novih 10 alkometara kako bi pomogla još efikasnijem radu saobraćajne policije.\nKampanja „Kad pijem, ne vozim“ – decenija edukacije o rizicima i posledicama vožnje pod dejstvom alkohola\nBeograd, 17. avgust 2017. - Apatinska pivara i Uprava saobraćajne policije Ministarstva unutrašnjih poslova Republike Srbije obeležili su desetogodišnjicu kampanje „Kad pijem, ne vozim“ koja već punu deceniju edukuje javnost o važnosti odgovorne konzumacije i rizicima vožnje pod dejstvom alkohola. Tim povodom, Apatinska pivara je Upravi saobraćajne policije donirala novih deset alkometara najnovije generacije kako bi pomogla još efikasnijoj kontroli saobraćaja.\nOvom prilikom pripadnici saobraćajne policije su u Bulevaru Milutina Milankovića izvršili pojačanu kontrolu alkoholisanosti vozača novim alkometrima.\n„U prethodne dve godine, prema statističkim podacima, na našim putevima svaki peti život nažalost je izgubljen zbog upravlјanja vozilom pod dejstvom alkohola, a slična iskustva imaju i druge evropske države. Zbog toga saobraćajna policija svakodnevno vrši kontrolu alkoholisanosti vozača, isklјučuje iz saobraćaja one koji upravlјaju pod dejstvom alkohola i zadržava do istrežnjenja vozače koji su u stanju teške, veoma teške ili potpune alkoholisanosti ili koji odbiju da se podvrgnu alkotestu. Prosečno se godišnje iz saobraćaja isklјuči oko 50.000 vozača, od kojih se na trežnjenju zadrži oko 10.000. Ovu priliku koristim da se zahvalim Apatinskoj pivari na donaciji alkometara koji nam pomažu da još efikasnije kontrolišemo vozače i da ih isključimo iz saobraćaja ukoliko voze pod dejstvom alkohola i time doprinesemo većoj bezbednosti saobraćaja“, izjavio je Boban Milinković, zamenik načelnika Uprave saobraćajne policije MUP-a Republike Srbije.\nPodaci pokazuju i da se iz godine u godinu smanjuje broj vozača koji voze pod uticajem alkohola.\n„Tokom proteklih deset godina obišli smo veliki broj gradova širom Srbije, posetili mnogo festivala, održali veliki broj predavanja, kreirali različite edukativne sadržaje, a sve u cilju jačanja svesti svih učesnika u saobraćaju o važnosti odgovornog konzumiranja alkohola. Naš savet, posebno mladima je uvek bio – ukoliko si popio, pozovi taksi, dozovi prijatelja, sačekaj autobus ili prošetaj. Verujem da smo takvom vrstom prevencije već sačuvali mnogo života i to ćemo i u budućnosti nastaviti da radimo“, rekao je Vladimir Novaković, generalni direktor Apatinske pivare.\nPosetioci različitih manifestacija širom Srbije imaće priliku da testiraju svoje motoričke sposobnosti putem zanimljivih aktivacija koje pivara realizuje u okviru kampanje „Kad pijem, ne vozim“ i na taj način dodatno apeluje na oprez tokom vožnje i konzumiranja alkohola.\n„Reciklirajte i vi – Artiklaža 2017“\nApatinska pivara, u saradnji sa Fakultetom primenjenih umetnosti, a u okviru edukativnog projekta „Reciklirajte i vi – Artiklaža 2017“ predstavila je prvi suncobran od reciklažnog materijala. Taj jedinstveni suncobran napravljen je od 800 plastičnih boca, visok je četiri metra i težak više od jedne tone. Idejni tvorac „reciklažnog“ suncobrana je profesor Fakulteta primenjenih umetnosti, Marko Lađušić koji zajedno sa svojim studentima, u saradnji sa Apatinskom pivarom, kroz stvaralaštvo u okviru projekta ”Reciklirajte i Vi” spaja umetnost i reciklažu.\n„Ovo je naš četvrti zajednički projekat kojim želimo da ukažemo na važnost recikliranja ambalaže i očuvanja životne sredine. Ovoga puta smo želeli da napravimo predmete koji imaju i umetničku i upotrebnu vrednost i pokažemo šta je sve moguće napraviti od reciklažnog materijala“, izjavio je Marko Lađušić, profesor Fakulteta primenjenih umetnosti i autor postavke.\nNakon postavke u Beogradu, suncobran je bio deo Šabačkog letnjeg festivala, nakon koga je trajno postavljen na plaži u Apatinu, kako bi i građani Apatina mogli da ih uživaju u njemu.\n„U Apatinskoj pivari posebnu pažnju posvećujemo održivosti i zaštiti životne sredine, racionalnijem korišćenju resursa i smanjenju količine otpada. Kompanija Molson Coors i mi kao njena članica, ostvarujemo značajne uštede kroz programe za uštedu vode i energije. Cilj nam je da kroz upravljanje otpadom, reciklažu i ponovnu upotrebu do 2020. godine postanemo kompanija koja neće praviti otpad“ izjavila je Slobodanka Cucić, mendžerka korporativnih poslova Apatinske pivare.\nKroz kampanju „Reciklirajte i vi“ koja se realizuje od 2008. godine, Apatinska pivara nastoji da podigne svest javnosti i edukuje građane ukazujući na korist koju svi imamo od reciklaže, ali i da pokaže upotrebnu vrednost ambalaže. Do sada su realizovane akcije poput „Reciklažnog triatlona, “Koša za reciklažu”, akcije prikupljanja limenki na Beer Fest-u i Guči, kao i edukativne radionice na kojima su se građani upoznali sa prednostima reciklaže. Osim toga, realizovane su i izložba umetničkih dela od recikliranih PET boca „Deset za 260“ i izložbu radova od recikliranih limenki studenata Fakulteta primenjenih umetnosti u okviru manifestacije “Aprilski susreti”.\nDA LI STE ZNALI DA… prosečna porodica u Srbiji godišnje baci oko 40 kilograma plastične ambalaže\nApatinska pivara je osnovana 1756, kao "Carska pivara", a kvalitet se i danas kontroliše sa istom pažnjom i posvećenošću, u Pivari koja ima godišnji operativni kapacitet od četiri miliona hektolitara piva. „Samo bezbedni proizvodi mogu biti plasirani na tržište i naći put do potrošača a ’Apatinska pivara’ to potvrđuje, sada već možemo reći, vekovima. Svi zaposleni imaju ulogu u očuvanju kvaliteta i bezbednosti proizvoda koje plasiramo na tržište. Sistem kontrole kvaliteta se nadograđuje svake godine u skladu sa zahtevima tržišta, informacijama koje dobijamo od naših kupaca i potrošača i razvojem novih tehnologija. ’Apatinska pivara’ posluje u skladu sa HACCP sistemom i među prvima je u Srbiji prepoznala značaj tog sistema u očuvanju kvaliteta i bezbednosti svih procesa u pivari, obezbeđivanju dodatne edukacije zaposlenih, intenzivnoj saradnji sa dobavljačima, kupcima i potrošačima, a sve u cilju plasiranja kvalitetnih i bezbednih proizvoda na tržištu Srbije i ostala tržišta“, kaže Tanja Popović, Menadžer kontrole kvaliteta i bezbednosti hrane u „Apatinskoj pivari“.\nKako izgleda proces sledljivosti u pivari; od sastojaka do finalnog proizvoda u flaši ili limenci?\n— Sledljivost za nas počinje već kod sirovina, ambalaže, pomoćnih materijala i usluga, jer sve što koristimo kupujemo samo od odobrenih dobavljača, koji su uspešno prošli proces selekcije koji podrazumeva da je roba ili usluga koju dobijamo potpuno u skladu sa svim našim specifikacijama i standardima kvaliteta. Izuzetno smo ponosni na taj sistem rada sa dobavljačima, jer oni unapred znaju koji su naši zahtevi i standardi, spremno ispunjavaju svoje obaveze, tako da u svakom momentu imamo i taj dodatni korak vezano za sledljivost.\nSledljivost je tema o kojoj svakodnevno vodimo računa – od operatera logistike koji kontroliše prijem sirovina, ambalaže, etiketa, preko kuvara u varionici, do operatera na fermentorima i filtraciji koji kontrolišu i prate procese u tom segmentu. Tokom pakovanja piva, naši zaposleni kontrolišu i unose u baze podataka jasno definisane parametre, dok se kolege u logistici bave skladištenjem i otpremom na način koji obezbeđuje da se jasno prati put proizvoda. Naravno, kroz sve navedene faze imamo dodatne kontrole samog proizvoda koje sprovode naši operateri kontrole kvaliteta u glavnoj laboratoriji, kao i u tri pomoćne laboratorije u fabrici za pripremu vode i pogonima proizvodnje i pakovanja.\nDa bismo bili sigurni da nam je sistem sledljivosti operativan, sprovodimo redovne simulacije i provere, a podležemo i redovnim godišnjim kontrolama Poljoprivredne, Sanitarne i Veterinarske inspekcije. Ponosni smo na činjenicu da upravo od njih dobijamo izuzetno pozitivne komentare na postojeći sistem kontrole kvaliteta i bezbednosti hrane koji imamo u Pivari.\nKoliko je zahtevno (i inspirativno) praviti toliko različitih piva, ne samo u smislu brendova već i bezalkoholnih, sa ukusima...?\n— Naša industrija je izuzetno dinamična, pa inspiracije nikad ne nedostaje – zahtevi tržišta se menjaju, a naš marketing je uvek spreman za inovacije. Sa druge strane, promena uvek prija, jer kada počnete da radite na novom proizvodu i da uspostavljate kontrole uvek naučite nešto novo.\nRazvoj novih proizvoda omogućava upoznavanje novih ljudi, saradnju sa dobavljačima sirovina koje nisu ranije bile prisutne u pivarstvu, mogućnost da istražujete i rešavate nedoumice deleći iskustva sa kolegama iz drugih pivara, saradnju sa institutima i drugim ustanovama koje se bave istraživanjima. „Jelen pivo“ je brend po kome nas potrošači prepoznaju, ali smo uvek spremni da uradimo nešto novo i drugačije, kako bismo ispunili želje naših potrošača i ponudili im što više različitih vrsta piva. ●\nTekst: NEVENA AZINOVIĆ\nIntervju: TANJA POPOVIĆ, Menadžer kontrole kvaliteta i bezbednosti hrane, Apatinska pivara\nKompanija Sekopak, lider u oblasti upravljanja reciklažnim ambalažnim otpadom, otvorila je danas prvu branu u Srbiji za odbranu od ambalažnog otpada u mestu Batnjik na reci Raška. Svečanom otvaranju brane prisustvovali su Branislav Nedimović, ministar poljoprivrede i zaštite životne sredine u Vladi Republike Srbije, Kajl Rendolf Skat, ambasador SAD, Filip Pinington, ambasador Kanade, Ignjat Rakitić, predsednik Opštine Raška kao i predstavnici Sekopaka i Apatinske pivare.\nApatinska pivara prikupila 750.000 cepova\nSredstva od prodaje prikupljenih čepova donirana Udruženju Čep za hendikep\nNovi Sad, 21. mart 2017 - U okviru aktivne podrške Udruženju Čep za hendikep, Apatinska pivara donirala je 750.000 metalnih zatvarača za pivo prikupljenih kroz angažovanje zaposlenih pivare. Prikupljeni zatvarači uručeni su predsedniku Udruženja Zoranu Martinovu u prostorijama kompanije u Novom Sadu, a celokupni prihod od prodaje sakupljenih čepova koristiće se za nabavku ortopedskih pomagala osobama sa invaliditetom.\n”Zajedno sa našim partnerima trudimo se da olakšamo svakodnevnicu osobama sa invaliditetom širom Srbije i svaka donacija predstavlja jednu novu pobedu. Zahvalni smo Apatinskoj pivari i svim ostalim partnerima koji nam pružaju podršku”, izjavio je Zoran Martinov, predsednik Udruženja Čep za hendikep.\n”Apatinska pivara podržava akciju Čep za hendikep od samog početka kroz brojne aktivnosti u kojima učestvuju zaposleni prikupljajući čepove u kancelarijama. Trudimo se da na svim događajima na kojima smo prisutni promovišemo važnost prikupljanja čepova, te animiramo i naše partnere i saradnike da i oni budu društveno odgovorni i da zajedno sa Udruženjem pribavimo neophodan broj ortopedskih pomagala” poručili su iz Apatinske pivare.\nSakupljene zatvarače preuzelo je preduzeće “Second” koje se bavi otkupom i prodajom sekundarnih sirovina svih vrsta.\n+44 207 025 6680


Demonstracije u Moldaviji premeštene ispred zgrade Ustavnog suda (video) - 21.01.2016, Sputnik Srbija\nDemonstracije u Moldaviji premeštene ispred zgrade Ustavnog suda (video)\nMoldavska opozicija održava miting ispred zgrade Ustavnog suda, saobraćaj je, kao i pre, obustavljen u centru grada. Vlasti Moldavije su počeli pregovore sa... 21.01.2016, Sputnik Srbija\nevropa, vesti, moldavija\n16:35 21.01.2016 (Osveženo: 16:45 21.01.2016)\n© REUTERS / STRINGERMoldavija protesti\nMoldavska opozicija održava miting ispred zgrade Ustavnog suda, saobraćaj je, kao i pre, obustavljen u centru grada. Vlasti Moldavije su počeli pregovore sa demonstrantima.\nKolona od više hiljada ljudi premestila se sa lokacije ispred zgrade „Moldtelekoma“ do zgrade Ustavnog suda, gde se opoziciona Partija socijalista protivi proceduri formiranja Vlade i ukazu predsednika o imenovanju Vlade pod rukovodstvom predstavnika Demokratske partije Pavla Filipa. U koloni se, pored socijalista, nalaze i predstavnici „Naše partije“ i partije desnog centra „Dostojanstvo i pravda“.\n20 Januar 2016, 21:55\nMoskva poziva Zapad na uzdržanost u vezi sa političkom krizom u Moldaviji, izjavila je zvanična predstavnica Ministarstva inostranih poslova Rusije Marija Zaharova.\n„Očekujemo da će usporena politička kriza u Moldaviji biti prevaziđena u okviru pravne ravni, na osnovu slobodnog izražavanja volje i demokratskih principa. U vezi sa tim, pozivamo naše zapadne partnere na uzdržanost“, rekla je Zaharova tokom brifinga.\nOna je takođe izrazila žaljenje što proces formiranja vlade u Moldaviji „ponekad dobija karakter otvorenih sukoba između različitih političkih snaga“.


07. Sep 2020 349\nPredsjednik Područnog fudbalskog saveza Doboj Petar Jelić uručio je sportsku opremu predstavnicima šest klubova Opštinskog fudbalskog saveza Šamac, koji se takmiče u područnoj ligi Modriča-Šamac. Ukupna vrijednost donacije je 3.000 maraka.\nFudbalski klub “Crkvina” iz Crkvine dobio je šest fudbalskih lopti, što će im, kažu u klubu, biti dodatna pomoć na treninzima. Inače, ovaj klub je u proteklom periodu, uz pomoć opštine Šamac, uredio klupske prostorije, sve u cilju kvalitetne pripreme za prelazak u viši rang takmičenja.\nPetar Jelić, predsjednik Područnog fudbalskog saveza Doboj, rekao je da je osnovna svrha saveza pomoć i podrška klubovima, kako u organizacionom tako i takmičarskom smislu i da u narednom peridu planira intenzivnije raditi na tome.\n“Prvo sam obavio razgovore sa svim načelnicima i gradonačelnicima opština i gradova čiji klubovi su u Područnom fudbalskom savezu Doboj i dogovorili smo jedan vid saradnje i pomoći, tako da je ovo samo nekakav nastavak naše kampanje pomoći klubovima u onom osnovnom dijelu, a to je funkcionisanje i takmičenje”, rekao je Jelić.\nJelić je napomenuo da će svih 59 klubova Područnog fudbalskog saveza Doboj dobiti pomoć u sportskoj opremi, te da je taj projekat vrijedan oko 30.000 KM.\nSimo Varadinović, predsjednik Opštinskog fudbalskog saveza Šamac, rekao je da je šest klubova dobilo sportsku opremu pojedinačne vrijednosti 500 maraka, te da je svaki klub odlučio šta želi od četiri ponuđene opcije: tri fudbalske lopte A klase, šest fudbalskih lopti B klase, garnituru dresova ili mreže za golove.\n“Cilj akcije je da pomognemo našim klubovima, posebno u vrijeme pandemije virusa korona, kada ni privredni subjekti ne mogu da pomognu u onom kapacitetu koji je bio ranije i ova vrsta pomoći svakom klubu mnogo znači”, rekao je Varadinović i dodao da su opremu dobili fudbalski klubovi: “Crkvina” iz Crkvine, “Crvena zvijezda” iz Gajeva, “Budućnost” iz Gornje Slatine, “Mladost” iz Tišine, “Pelagićevo” iz Pelagićeva i “Bratstvo” iz Donje Dubice.\nVaradinović je najavio da će, u skladu sa raspoloživim finansijskim sredstvima, do kraja septembra sličnu donaciju u sportskoj opremi dobiti i fudbalski klubovi: “Borac” iz Šamca, “Crvena zvijezda” iz Obudovca, “Hajduk” iz Batkuše, “Mladost” iz Donje Slatine i ženski fudbalski klub “Borac” iz Šamca.


Što prije stvoriti uslove za gradnju drugog bloka TE\nNaslovnica NAJNOVIJE Privreda Što prije stvoriti uslove za gradnju drugog bloka TE\nPljevlja – Vlada očekuje da će ugovor o gradnji drugog bloka Termoelektrane TE Pljevlja sa češkom kompanijom Škoda Praha potpisati do kraja ove godine, nakon čega bi se što prije krenulo u realizaciju tog projekta, saopštio je potpredsjednik Vlade Vujica Lazović.\nOn je na marginama konferencije Efikasnost pristupanja Evropskoj uniji (EU) i unaprijeđenje regionalne konkurentnosti u Budvi, kazao da će 1. januara 2018. godine prvi blok TE ući u poseban režim, zbog čega se mora imati odgovarajuća kompenzacija u elektroenegetskom sistemu Crne Gore.\n“Mi ćemo nastojati da ispoštujemo te rokove, jer nemamo vremena za odlaganje”, rekao je Lazović agenciji MINA-business odgovarajući na pitanje da li će ugovor biti potpisan do kraja godine i da li su realni rokovi da se za tri godine izgradi drugi blok TE.\nOn je ocijenio da je dobro što je konačno postignut dogovor sa italijanskom kompanijom A2A da predsjednik borda Elektroprivrede (EPCG), Srđan Kovačević preuzme da vodi tim za pregovore sa Škoda Prahom.\n“Već prvih dana se pokazuje značajan intenzitet u tim pregovorima i generalno govoreći optimista sam da ćemo ugovor završiti do kraja ove godine”, dodao je Lazović.\nOn je, odgovarajući na pitanje hoće li gradnja početi naredne godine, rekao da pripremaju sve uslove da to bude što je moguće prije.\n“Kada će biti precizan termin sada ne bih mogao reći, ali naša i namjera EPCG je da se što prije uđe u realizaciju tog projekta”, kazao je Lazović.\nOn je, govoreći o značaju za Crnu Goru da uđe u jedna takav projekat sa A2A, naveo da je bitno da su sačuvali partnerstvo sa italijanskom kompanijom.\n“Kao što je poznato, to je jedan od najvećih, ako ne i najveći investitor sa područja EU u neku kompaniju. I dobro je što smo uspjeli te odnose da usaglasimo”, ocijenio je Lazović.\nZa Crnu Goru je, kako je naveo, bitno da oni budu partneri za gradnju drugog bloka TE, iako to njih nije primarno interesovalo.\n“Kroz model koji smo napravili minimalizovali smo njihov rizik, a otvorili prostor da interesi i prioriteti crnogorske Vlade i države bude u prvom planu, a to je korišćenje tih potencijala koje imamo, odnosno izgradnja drugih objekata”, objasnio je Lazović.\nOn je podsjetio da je Vlada sa A2A definisala uslove saradnje, gdje je i prihvatanje put-opcije.\n“Put-opcija ne znači da će kompanija A2A odmah izaći, već tu samo definišemo šta ukoliko se u narednom periodu naše saradnje dese neke nepredviđene okolnosti i koji je način da italijanska kompanija zaštiti svoje investicije”, precizirao je Lazović.\nPrema njegovim riječima, sa njima su dogovorili da bi država bila spremna da za sve akcije koje posjeduju u EPCG, odnosno 41,7 odsto isplati 250 miliona eura za period od sedam godina.\n“Te akcije su prije pet godina oni platili 434 miliona eura. Da uzmete jedan bankarski princip i da su ta sredstva držali negdje kod banke, koliki bi prihod imali”, rekao je Lazović.\nTo, kako je ocijenio, govori o njihovoj spremnosti da i dalje sarađuju i da u tom konceptu pristupaju razvoju i unaprijeđenju EPCG kao jedne od, u narednom periodu, najuspješnije kompanije u ovom dijelu Balkana.\nKompanija Škoda Praha ponudila je gradnju drugog bloka snage 254 megavata (MW) sa električnom efikasnošću od 39,5 odsto po cijeni od 338,5 miliona eura dok bi godišnja proizvodnja električne energije bila 1,6 hiljada GWh.


Na ceremoniji svečanog otvaranja, državni sekretar Nemanja Stevanović je, u ime Ministarstva spoljnih poslova Republike Srbije, pozdravio prisutne, ukazujući na značaj otvaranja Konzulata Republike Srbije u Montani.\nRonald Barkl osnovao je kompanije Jukaipa 1986. godine i poznat je kao jedan od najistaknutijih investitora u sektorima maloprodaje, distribucije, tehnologije, kao i u industriji zabave, sporta i ugostiteljstva. Ron Barkl je bio predsednik odbora i vlasnik kontrolnog dela akcija brojnih kompanija – Soho House, Golden State Foods, Dominick's, Fred Meyer, Ralphs and Food4Less.\nRonald Barkl predsedava Barkl centru za međunarodne odnose na Univerzitetu Kalifornije (UCLA). Poverenik je Karter centra, Nacionalne urbane lige, Zadužbine Frenk Lojd Rajta i AIDS projekta za Los Anđeles (APLA). Gospodin Barkl je osnivač i predsedavajući fondaciji Ralphs/Food4Less, kao i fondacije Fred Meyer.\nRonald Barkl nosilac je brojnih priznanja i nagrada, uključujući nagradu „Mari Grin Mini Kirkland" ( Murray Green Meany Kirkland ) koju za doprinos zajednici dodeljuje Američka federacija rada i Kongres industrijskih organizacija AFL – CIO ), nagradu za ličnost godine Oblasne federacije rada u Los Anđelesu, nagradu „Džimi Stjuart" koju za ličnost godine dodeljuje Okružno udruženje izviđača u Los Anđelesu, kao i nagradu za posvećenost životu AIDS projekta za Los Anđeles.


RTCG - Radio Televizija Crne Gore - Nacionalni javni servis :: Kulturna galaksija :: Raste posjeta Narodnom muzeju\nCETINJE 23. 08. 2018. 16:23 >> 16:17 0\nRaste posjeta Narodnom muzeju\nNarodni muzej Crne Gore bilježi rast posjete u ovoj godini. Za prvih šest mjeseci njihove postavke u Prijestonici vidjelo je skoro 64 hiljade posjetilaca, saopštila je za Radio Crne Gore rukovoditeljka Odjeljenja za prezentaciju u Narodnom muzeju Marija Pejović.\n"U prošloj godini imali smo za prvih pola godine nešto više od 47 hiljada posjetilaca i ta brojka je već značajno nadmašena. Gosti se najviše interesuju za dvor kralja Nikole i skoro 50 odsto ukupne posjete vezano je za posjetu Dvoru", rekla je Pejović.\nOna ističe da su za goste NMCG organizovane ture na različitim jezicima uz stručne vodiče i da su najbrojniji gosti sa engleskog govornog područja.\n"Tu su Amerikanci, Englezi ,Francuzi, Rusi, Njemci zatim gosti sa prostora bivše Jugoslavije. Imamo i Italijane, Poljake a ove godine imali smo dosta Čeha i Mađara", podsjeća Pejović.\nOna dodaje da u sklopu Narodnog muzeja djeluju različite muzejske jedinice pa su u ponudi dvor kralja Nikole Biljarda, Reljef, Istorijski muzej, Umjetnički muzej, Etnografski muzej, Njegoševa rodna kuća na Njegušima, Mauzolej na Lovćenu kao i galerija Miodrag Dado Đurić i Atelje Dado.\n"Cijene ulaznica su različite za svaku muzejsku jedinicu pa tako ulaznica za Dvor kralja Nikole košta pet eura, a za đake i studente dva i po. Cijena ulaznice za Biljardu je tri eura, za đake i studente euro i po. Ulaznica za Reljefnu kartu je jedan euro, dok za Istorijski muzej treba izdvojiti tri eura. Za ulaznicu za Umjetnički muzej koja obuhvata i posjetu Ikoni Filermosi treba izdvojiti četiri eura uz popust za đake studente. Cijena karte za Etnografski muzej i Njegoševu rodnu kuću je dva eura dok je za Mauzolej na Lovćenu tri eura. Ulaz u galeriju Miodrag Dado Đurić i atelje Dado se ne naplaćuje", kazala je Pejović i zaključila da cijena ulaznice za sve muzeje u Prijestonici 10 eura.\nM.Stanojević, Radio Crne Gore\nBilo velikih i malih propusta u Narodnom muzeju\nIzložba "Finski inovativni dizajn" na Cetinju


Za izgubljene sporove BiH za šest godina platila 14,6 miliona KM - Klix.ba\nBiH Za izgubljene sporove BiH za šest godina platila 14,6 miliona KM\nZa izgubljene sporove BiH za šest godina platila 14,6 miliona KM\n26.1.2015. u 13:42\nGodišnji izdaci institucija BiH za izgubljene sudske presude za navedenih šest godina porasli su sa 1,2 miliona, koliko su iznosili 2008. godine, na 3,58 miliona 2013. godine.\nNajveći broj, od 313 izgubljenih parničnih predmeta u periodu od 2008. do 2013. godine, odnosi se na sporove u vezi sa radnim odnosom – 219.\nOd ukupnog broja izgubljenih predmeta, skoro 70 posto izgubile su Granična policija, Uprava za indirektno oporezivanje, Ministarstvo odbrane i Ministarstvo vanjskih poslova BiH.\nIzgubljeni sporovi u navedenom periodu najviše su koštali Ministarstvo odbrane - 1,4 miliona KM.\nSamo zbog nepravovremene realizacije sudskih presuda institucije BiH su od 2008. do 2013. platile oko 700 hiljada KM.\nKancelarija za reviziju institucija BiH nakon provedene revizije učinka o temi "Izdaci za sudske sporove" došla je do zaključka da sporovi ukazuju na greške, loše prakse i slabosti sistema izvršne vlasti, te da nepravovremeno preduzete korektivne mjere dovode do ponavljanja sudskih sporova i dodatnih izdataka.\nNavedeni izvještaj na dnevnom je redu Komisije za finansije i budžet Predstavničkog doma Parlamentarne skupštine BiH zakazane su za sutra u Sarajevu.


Kolegijum TV Pink, reagujući na tekst Danasa pod naslovom „Vlast i mediji izmislili teške povrede novinarki TV Pink“, pripisuje ovom beogradskom dnevnom listu „zloupotrebe i manipulacije“, čiji je „bolesni cilj“ da je prihvatljivo prebijanje novinaki Pinka, „ako za posledicu nema smrt“.\nPrema oceni Tv Pink, ove dnevne novine, „bez griže savesti i trunke profesionalnosti“ pretučene novinarke „koriste u svom prljavom ratu protiv aktuelne vlasti“.\nZa aktuelnog urednika Danasa, Dražu Petrovića i predsednika NUNS Slavišu Lekića, prema stavu Kolegijuma TV Pink, legitimno je prebijanje novinarki ove televizije „samo da za posledicu nema smrt“.\n„Da li je to ta Danasova i NUNS-ova proklamovana zaštita novinara ili borba protiv medijskog mraka?. Ako je to ta sloboda, profesionalno novinarstvo i vrednosti za koje se zalaže list Danas, onda zavredjuje tiraž koji ima“, smatra Kolegijum TV Pink.\nGordana Uzelac Mara Dragović Napad na novinarke Pinka Pink\n← NUNS: Vesić obmanjuje javnost\nKljajić: U Srbiji postoje novinari i „nenovinari“ →


Schneider Electric Srbija, Bulevar Milutina Milankovića 11/V, Beograd (Novi Beograd) | PlanPlus.rs\nBulevar Milutina Milankovića 11/V\nT: 011/785‑0555, 785‑0560\nCentar za podršku klijentima: RS: +381 11 785 05 55, CG: +381 11 785 05 60\nMi u kompaniji Schneider verujemo da je pristup energiji i digitalnom svetu osnovno ljudsko pravo. Podstičemo sve da maksimalno iskoriste svoju energiju i resurse, u skladu sa našim sloganom Life Is On svuda, za svakoga, u svakom trenutku.\nObezbeđujemo digitalna rešenja u oblasti energetike i automatizacije u cilju efikasnosti i održivosti. Kombinujemo vodeće svetske tehnologije, automatizaciju u realnom vremenu, softvere i usluge u domenu energetike u integrisanim rešenjima za domaćinstva, zgrade, data centre, infrastrukturu i industriju.\nPosvećeni smo stvaranju nebrojenih mogućnosti otvorene, globalne, inovativne zajednice koja sa žarom deli našu suštinsku svrhu i inkluzivne i osnažujuće vrednosti.\nSa prihodima od 27.2 milijardi evra u 2019. godini, naših 137.000 zaposlenih uslužuju klijente u preko 100 zemalja, pomažući im da upravljaju svojom energijom i procesima na siguran, pouzdan, efikasan i održiv način.\ndistribucije električne energije (srednji i niski napon)\nmerenje, kontrola i upravljanje energijom\nindustrijske automatizacije i kontrole\ninstalacionih sistema i kućne automatizacije\nnadzorno-upravljačkih sistema i kontrole u objektima,\nbesprekidnog napajanja (APC by Schneider Electric)\nKao lider u oblastima automatizacije i digitalizacije, Schneider Electric je razvio posebnu EcoStruxure platformu, zasnovanu na IoT tehnologiji, koja služi kao osnova za upravljanje, vođenje, automatizaciju i optimizaciju sistema lokalno ili u cloudu. Pomoću nje moguće je prikupljati velike količine podataka iz samih tehnoloških procesa, kontrolisati i upravljati procesima i potrošnjom energenata, kao i analizirati prikupljene podatke.\nU skladu sa potrebama tržišta i oblasti primene, kompanija je razvila je šest specijalističkih arkitektura, čijom implementacijom je moguće uštedeti čak do 80% energije:\nU Srbiji, u Novom Sadu posluje i razvojni centar Schneider Electric DMS NS. Vodeći proizvod razvojnog centra, softver ADMS, predstavlja najnaprednije rešenje na svetu koje omogućava upravljanje sistemima za distribuciju električne energije. Zahvaljujući rešenju ADMS, značajno se redukuju operativni troškovi, dok se istovremeno povećava bezbednost i održivost elektroenergetskih sistema koji ga primenjuju. Koristi se u u preko 80 elektroprivreda širom sveta i oko 170 kontrolnih centara s ukupno 400 miliona električnih potrošača. Razvojni centar ima kancelariju i u Beogradu.\nNa tržištu Srbije i Crne Gore kompanija posluje od 1997. godine kada je u Beogradu otvoreno predstavništvo, a od 2002. kompanija posluje kao D.O.O.\nNaša kompanija razvila je specifičan biznis model koji je kreiran sa ciljem da razvija i angažuje lokalnu privredu. Zato se u svakodnevnom poslovanju oslanjamo na rad sa partnerima, renomiranim domaćim kompanijama koja su obučena za montažu naše opreme i rad sa njom. Sa tim ciljem razvili smo mrežu sa oko 30 zvaničnih distributera, sistem integratora i licencnih partnera, i realizovali ugovore sa oko 90 prodajnih mesta širom tržišta Srbije i tržišta Crne Gore.\nSchneider Electric Srbija osim plasmana i prodaje opreme pruža svojim klijentima kompletnu prateću uslugu. Stručni kadar je sposoban da pruži tehničku podršku putem stručnih konsultacija i sugestija, kataloške dokumentacije, uputstva za montažu i održavanje, softverske podrške, obuke korisnika i servisiranja ugrađene opreme.


Predsednica Kosova Atfieta Jahjaga razgovarala je sa liderima političkih stranaka na Kosovu o izlasku iz političke krize nastale zbog višemesečne blokade parlamenta od strane opozicije\nDogovor nije postignut, a sastanku je od opozicionih partija, prisustvovao jedino lider Alijanse za budućnost Kosova Ramuš Haradinaj koji je zatražio raspisivanje izbora.\nLider Demokratskog saveza Kosova i predsednik Vlade Isa Mustafa rekao je nakon sastanka da se kriza u parlamentu Kosova ne može rešiti nasiljem i pozvao opoziciju na rešavanje problema kroz dijalog.\n"Zatražili smo da se dignu ruke od nasilja, zato što se nasiljem ne rešavaju problemi. Problemi se ne rešavaju suzavcem u Skupštini i molotovljevim koktelima, niti upotebom drugih sličnih sredstava protiv policije i institucija republike Kosova”, rekao je Mustafa\nPredsednik Alijanse za budućnost Kosova Ramuš Haradinaj izjavio je posle sastanka da je izrazio zabrinutost zbog toga što je vladajuća koalicija kako je kazao "zarobila državu” i zatražio raspisivanje izbora.\n“Izrazio sam mišljenje da imamo kolaps u ekonomiji, nedostatak investicija, nema nikavog pravca i da vlada korupcija. Imamo i prevelik uticaj politike na pravosuđe, a još uvek nije formirana ni vojska. Zato sam predložio da se odmah raspusti parlament i da se u zemlji organizuju vanredni izbori kako bi se prevazišla kriza”, kazao je Haradinaj.\nS druge strane predsednik Demokratske partije Kosova i prvi zamenik premijera Hašim Tači rekao je da su na sastanku izloženi konkretni predlozi opoziciji za prevazilaženje krize i da napredak po njegovim rečima ipak postoji.\n“Mi smo predložili da Alijansa za budućnost Kosova uzme učešće u zajedničkim komisijama za pisanje statuta Asocijacije srpskih opština koji će biti u skladu sa Ustavom Kosova i da istovremeno učestvuje u međunarodnoj komisiji za demarkaciju granice sa Crnom gorom kako bi dali svoj doprinos. Međutim po reakciji Haradinaja koji je ćutao, kako će se to dalje reflektovati ne znam, ali mislim da ne zna ni on. Zbog odsustva reagovanja i kako nije (Haradinaj) potencirao da je to problem, ja mislim da je to pozitivan pocetak”, rekao je Tači.\nSastanku koji je inicirala predsednica Kosova Atifete Jahjaga prisustvovali su I predstavnici manjinskih zajednica u kosovskom parlamentu, a, šef kancelarije EU na Kosovu Samuel Žbogar i američki ambasador Greg Delavi bili su prisutni u svojstvu posmatrača.\n“Zatražio sam da se poštuju svi elementi, sporazuma o Zajednici srpskih opština, koji su potpisani u Briselu i da se jednostavno Zajednica srpskih opština ne dovede u situaciju da bude jedna besmislena institucija ili besmislena nevladina organizacija, na šta su se složili predstavnici iz koalicije i podržali su taj moj predlog i rekli su naravno da će Zajednica srpskih opština biti formirana”, rekao je novinarima predsednik Srpske liste Slavko Simić.\nNa sastanak kod predsednice Jahjage, iako su bili pozvani, nisu došli lideri opozicionih parija, pokreta Samoopredeljenje i Incijative za Kosovo Visar Imeri i Fatmir Ljimaj. Oni su ranije naveli da jedino mogu da razgovaraju o zakazivanju prevremenih parlamentarnih izbora.


'Svaki minut može da bude koban' VIDEO\nIzvor: B92, 25.Nov.2020, 19:07\nOd početka godine kaže se da je bilo oko 12.300 žrtava nasilja u porodici, od čega su oko 9.000 žene. Čak 16 žena je ubijeno kao posledica porodičnog nasilja Naprotiv pretpostavlja se da je pandemija koronavirusa dovela i do porasta nasilja nad ženama. Kakvu podršku imaju žene u Srbiji i da li su se ohrabrile da češće prijavljuju svoje nasilnike?\nMarija Milovanović iz udruženja "Centar za žrtve nasilja Dar" navodi da je poslednjih godinu dana bilo češćih prijava >> Pročitaj celu vest na sajtu B92 << ali da je to svakako mali broj.\n"Još uvek postoji strah u njima i još uvek nisu sve spremne da prijave nasilnika ili nisu svesne da su pod uticajem nasilja ili iz patrijarhalnih razloga smatraju da treba da trpe nasilje", navodi Milovanoivć za TV "Prva", dodajući da je ekonomska zavisnost takođe jedan od faktora.\nMediji apeluju na žene da se prijave fizičko nasilje, a Milovanović smatra da postoji više vrsta nasilja - seksualno, ekonomsko, psihičko i fizičko.\nNavodi da mogu prijaviti nasilje organizacijama koje se bave pitanjima nasilja u porodici, Centru za socijalni rad, policiji, i smatra da institucije brže rade nego prethodnih godina.\n"Ekonomska situacija je teška, ali nije razlog da trpe nasilje jer svaki minut može da bude koban", ističe ona, kao i da je napetost od pandemije uticao na porast nasilja.\nNeverovatnih 85 odsto žena u Srbiji veruje da je nasilje nad ženama normalna pojava. Čak 29 odsto žena smatra da je nasilje privatna stvar. Milovanović navodi da je ova statistika tačna.\n"Centar za žrtve nasilja Dar" pruža besplatnu pravnu pomoć za štićenicu, koju udaljuju od nasilnika, i pružaju psihološku pomoć. Naglašava da svako može anonimno da prijavi nasilje.\nRadio Televizija Vojvodine: Pokrajinski ombudsman: Nasilje nad ženama ne sme da postane epidemija našeg društva\n025info.rs: Međunarodni dan borbe protiv nasilja nad ženama\nDanas: Program Ujedinjenih nacija za razvoj pokrenuo kampanju protiv nasilja nad ženama Tiče me se\nRadio Televizija Vojvodine: Gutereš: Zaustaviti tihu pandemiju rodno zasnovanog nasilja\n15:17: Stiže retrogradni Merkur: Spremite se za pravu kosmičku oluju\n15:16: Gaši: Očekujem nove optužnice Specijalnog tužilaštva\n15:16: Pravda za Dudu\n15:16: Evropsko prvenstvo u planinskom biciklizmu u avgustu prvi put u N...\n15:16: DOBRO RASPOLOŽENJE NA TRENINGU PARTIZANA! Crno-beli nastavili sa...\n15:15: MUP: Imamo dokaze da su Vučić i članovi njegove porodice neleg...\n15:14: "Mika je predator i divim se roditeljima koji ga nisu zadavili" R...\n15:14: MUP: Postoje dokazi, Vučić prisluškivan\n15:14: Otišao je! VIDEO\n15:13: Tužilaštvo: Haradinaj pokušao da izbegne hapšenje, ostaje u p...\n15:12: Ford zatvara fabriku u Njemačkoj zbog nestašice čipova


Zona B prvo ime džez festivala - Vijesti.me\nOD 1. DO 10. SEPTEMBRA U PETROVCU I BUDVI\nRok bluz bend “Zona B” prvo je ime ovogodišnjeg dvanaestog izdanja Petrovac Jazz Festa (PJF) koji će biti održan od 1. do 10. septembra u Petrovcu i Budvi.\nDatum koncerta još nije određen, a organizatori i ove godine najavljuju sjajne goste, dok će se program, kao i ranije odvijati na više lokacija.\n“Ovogodišnje izdanje riješili smo da proširimo na nekoliko gradova, jer smo već prošle godine započeli projekat džez turizma. Program će se odvijati na terasi Kastela i Crvene komune - u izložbenom dijelu, kao i ispred komune, gdje ćemo imati ljetnju školu džeza i bluza, a u pregovorima smo i sa drugim lokacijama u Petrovcu. Imaćemo dešavanja u lokalu “Tourch” u Budvi, a čekamo još potvrde od ostalih gradova za taj dio programa”, ispričao je “Vijestima” Vinko Mihajlović, direktor festivala.\nFestivalska priča neće se proširiti samo lokacijama, već i muzičkim pravcima, pa program neće biti namijenjen samo ljubiteljima džeza.\n“Posljednjih godina trudimo se da uz džez promovišemo i neke druge muzičke pravce. Smatramo da bluz kao muzički pravac svakako zavređuje pažnju. Naš festival ima za cilj da promoviše dobru muziku, nećemo se bazirati striktno na džezu, što je koncepcija koju imaju i slične manifestacije u svijetu. Prethodnih godina posjetioci su očekivali da se Zona B pojavi na festivalu, i napokon su se stekli uslovi. Mnogi muzičari su na listi čekanja i pripremamo mnoga iznenađenja”, obećava Mihajlović.\nPJF nastavlja saradnju sa sličnim manifestacijama u regionu, pa će krajem aprila posjetiti i sličan događaj u Tirani.\n“Na poziv prijatelja Besima Petrela bićemo 29. aprila gosti “Albanian Jazz Societyja” i “Albania Jazz Festivala”. Time smo uspjeli da ostvarimo još jednu saradnju. Tih dana u Tirani biće i predstavnici sličnih manifestacija iz Rumunije, Bugarske, Grčke, Italije, Izraela, a upravo na takvim druženjima lako i dolazi do novih saradnji. U sklopu promocije u Albaniji nastupiće Šule Jovović sa Jazz Quartetom”, otkriva Mihajlović.


Vila Fontana-Sivota apartmani-Grcka letovanje 2020-Jonska obala leto\nVila Fontana – Sivota\nVila Fontana se nalazi u centru Sivote oko 200m od gradske plaže Galikos Molos.\nLokacija: Vila Fontana se nalazi u centru Sivote oko 200m od gradske plaže Galikos Molos. Vila Fontana raspolaže sa 8 smeštajnih jedinica. Okružena je prodavnicama, supermarketima, restoranima i kafeterijama… Vila poseduje prijatno sređen vrt sa fontanom, zidanim roštiljem i garniturom za obedovanje. Vila poseduje sopstveni parking, a za goste je na usluzi besplatan Wi-Fi internet.\n1/2 studio - Svaki studio se sastoji od prostrane sobe sa jednim francuskim (širokim) ležajem, u okviru sobe je smešten kuhinjski deo (frižider, sudopera, rešo sa dve ringle, aspirator i posuđe za odgovarajući broj osoba), klima, wi-fi internet, TV, kupatilo, komarnik, balkon sa garniturom za sedenje i obedovanje.\n1/2 apartman - sadrži spavaću sobu sa francuskim (širokim) ležajem i prostranu sobu sa sofom na razvlaćenje (prema potrebi) i delom sa kuhinjskim elementima (frižider, sudopera, rešo sa dve ringle, aspirator i posuđe za odgovarajući broj osoba), klima, Wi-Fi internet, TV, kupatilo, komarnik, balkon sa garniturom za sedenje i obedovanje.\n1/3 apartman - sadrži spavaću sobu sa francuskim (širokim) ležajem i prostranu sobu sa sofom na razvlaćenje i foteljom na razvlaćenje (prema potrebi) i delom sa kuhinjskim elementima (frižider, sudopera, rešo sa dve ringle, aspirator i posuđe za odgovarajući broj osoba), klima, Wi-Fi internet, TV, kupatilo, komarnik, balkon sa garniturom za sedenje i obedovanje.\nKorišćenje klima uređaja se doplaćuje na licu mesta dok je Wi-Fi internet besplatan.\nGPS KOORDINATE:39°24'31.2"N 20°14'29.2"E\nVila Fontana se nalazi u centru Sivote oko 200m od gradske plaže Galikos Molos. Sivota Ukoliko od le


Klasa 2021: Ovo su najmoćniji ljudi Evrope\nSvet Autor:Ksenija Prodanović17. jan. 202123:44\nFoto: EPA/EFE, Steve Jennings / Getty images / Profimedia\nKoronavirus, pad ekonomije, spoljnopolitički nemiri skrenuli su pažnju javnosti na nove (i stare) evropske lidere koji će na ovaj ili onaj način obeležiti godinu pred nama. Apsolutni broj jedan u svakom pogledu je nemačka kancelarka Angela Merkel - najmoćnija osoba u Evropi i verovatno jedna od najmoćnijih u svetu.\n„Merkelin rat“: Korona, najveći neprijatelj velike Nemačke\nOd zubara do novinara: Sve žrtve Erdoganovog režima\nRadikalni islam u srcu EU: Erdogan sad udara na Makrona\nŠta će Evropa raditi kada se mama povuče? Posle gotovo godina na mestu kancelara Nemačke, Merkel bi trebalo da se povuče posle izbora na jesen 2021. i kada se to dogodi ostaće upamćena kao žena koja je težila pre stabilnosti zemlje nego ostvarenju ambicija i izvela je Nemačku iz niza kataklizmi, od recesije do krize evrozone i sada kovida. Zahvaljujući njoj Bregzit je isteran do kraja a sa dolaskom Donalda Trampa na vlast pre četiri godine, „mama Merkel“ je bila i de fakto lider slobodnog sveta.\nNesklona dramatičnim akcijama, Merkelova je učvrstila odnose sa drugim EU zemljama i izdržala pritiske i pretnje Rusije i SAD, obezbedivši Nemačkoj i ruski gas i dobre trgovinske veze sa Kinom.\nNjen naslednik na mestu kancelara Nemačke i lidera Evrope imaće pune ruke posla, naročito što na EU planu ne postoji očigledan naslednik, a odlazak Merkelove otvoriće u Nemačkoj vrata i novim političkim igračima. Sa odlaskom Angele Merkel, era velikih koalicija koje je ona personifikovala biće završena, ocenjuje Politiko.\nSanjari, oni koji rade i oni koji remete – ova tri tipa lidera predstavljaju tri različite vrste moći.\nFoto: EPA-EFE/ROBERTO MONDALDO/LAPRESSE/ANSA\nKada je reč o „onima koji rade“, prvi na toj listi je italijanski premijer Đuzepe Konte, profesor prava koji je posao premijer i u Italiji uspeo da održi podeljenu koaliciju a istovremeno se odbrani od napada desničara. U inostranstvu uspeo je, na neki način, da ubedi EU da se Italija finansijski sabrala.\nPandemija korone dala je Konteu politički kapital koji, ako iskoristi kako treba, može da od njega napravi spasioca i najstabilnijeg lidera u modernoj italijanskoj istoriji koji će uvesti zemlju u fiskalno jedinstvo ili će sve uništiti.\nKada je Italiju pogodio prvi talas korone, Konte se okrenuo EU tražeći pomoć i dobio je – „šipak“. Konte je to vešto iskoristio predstavivši Uniju kao žrtvu EU zbog čega su nacionalni lideri podržali plan da uplate 750 milijardi evra Italiji za oporavak. Konte, čiji živopisni, italijanski-kliše stil dolazaka na sastanke u maseratiju i dendi odelima i pokušaji flertovanja sa Angelom Merkel, nisu često bili dočekivani sa simpatijama, sada je dočekao svojih pet minuta.\nU ovoj grupi „vrednica“ našao se i mađarski premijer Viktor Orban koji je uspeo žestoko da uzdrma EU svojom blokadom budžeta, Kristin Lagard predsednica Centralne banke Evrope, Emanuel Makron koji će 2021. konačno odlučiti šta želi – prepucavanje sa kolegama političarima, obuzdavanje pandemije korone, borbu protiv islama ili nešto drugo.\nNa listi su i turski predsednik Redžep Tajip Erdogan koji je preuzeo ulogu „lošeg suseda“ primenivši u odnosu sa Evropom onu staru – ako im se ne možeš potuci ih, nemački ministar zdravlja Jens Span koji je na sebe preuzeo ulogu globalnog svetskog lidera i britanski premijer Boris Džonson, politički kameleon koji je prešao dug put od gradonačelnika Londona koji je na posao dolazio biciklom do žestokog bregzitaša i „učinimo Britaniju velikom“ promotera.\nPavel Durov Foto: Steve Jennings / Getty images / Profimedia\nDruštvene mreže su zamišljene da približe svet, ali umesto toga razdvajaju ljude i to zahvaljujući ruskom tehnološkom magu Pavelu Durovu u njegovoj Telegram aplikaciji. Telegram je oživeo 2013. godine kao utičište slobode govora i način da se izbegnu Kremljove uhode. Nedugo zatim postao je aplikacija za terorističke zavere i propagandu da bi sada postao sredstvo organizovanja masovnih protesta (beloruski opozicioni lider Svetlana Tihanovska koristi aplikaciju za svoja saopštenja, ali i nemački antivakseri i antimaskeri i teoretičari zavera).\nIz sveta i regiona čitajte:\nDoktor koji je otkrio ebolu: Virusi ubice tek dolaze\nDritan „bič Božji“: Ko je sledeći na listi za hapšenje\n24. dec. 2020 15\nMermer, zlato, raskoš: Pogledajte vilu Draška Stanivukovića\n20. nov. 2020 17\nUprkos brojnim pokušajima Moskve da ugasi aplikaciju i dokopa se njihove baze podataka, Durov je opstao a potencijal Telegrama biće poznatiji 2021. kada će Evropski sud za ljudska prava odlučiti o žalbi Durova na naredbu Moskve da im predaju kriptovane poruke. Taj slučaj će uticati na način na koji druge vlade balansiraju između nacionalne bezbednosti i digitalne privatnosti.\nJoš jedna stvar čini Telegram problematičnim za „saradnju“ – aplikacija ne zarađuje nikakav novac niti prikuplja podarke korisnika zbog čega ju je mnogo teže regulisati.\nLista remetilačkih snaga Evrope ne bi bila potpuna bez EU „babaroge“ Vladimira Putina – čoveka koji je otrovao svog protivnika Alekseja Navaljnog i kome pripisuju neverovatne moći, od nameštanja američkih izbora do postavljanja i svrgavanja vlada na Bliskom istoku i istočnoj Evropi a da bezmalo ne mora ni prstom da mrdne. A posle referenduma o ustavnim promenama, Putin će ostati ruski predsednik do 2036.\nNa listi onih koji su uneli nemir u Evropu je i Dž.K. Rouling, autorka koja je uzburkala javnost svojim, za milenijalce koji su odrasli na njenim knjigama i imaju reč za sve i svašta na ovom svetu, „politički nekorektnim“ i o-tako-20-vekovnim predstavljanjem pola kao „biološke“ realnosti. Uprkos kontroverzi Roulingova je napisala novu knjigu – o serijskom ubici koji se pretvara da je žensko.\nPredsedavajuća Evropske komisije Ursula fon der Lejen želi da učini Evropu ponovo velikom. I to tako što će LGBTQ zajednici obezbediti jednaka prava, što je će boriti protiv rasizma, što je evropskim radnicima zagarantovati minimalu platu, smanjiti emisiju gasova iz staklene bašte za 55 posto i stvoriti Evropsku zdravstvenu uniju koja će dati veća ovlašćenja EU. Da li će u tome uspeti, pokazaće 2021.\nSanjar ali i „žena od akcije“, Uzlem Tuereci je glavni medicinski direktor Bionteka, firme koja je sa Fajzerom proizvela vakcinu protiv koronavirusa koja će, svi sanjaju o tome, ponovo učiniti život na ovoj planeti „normalnim“. Sanjar od malih nogu, Tureci će ipak morati da sačeka na ostvarenje jednog sna – svima dostupne vakcine.\nKakva bi lista sanjara bila bez Svetlane Tihanovske, vođe opozicije u Belorusiji, žene koja je uzdrmala neprikosnovenu vlast autokrate Aleksandra Lukašenka. Tražeći pravdu za svoju zemlju „stisnutu“ između dve supersile – EU i Moskve, Tihanovska je poručila EU diplomatama koji nisu mogli da se slože oko uvođenja sankcija Lukašenku: „Budite hrabriji“. Takva poruka može se primeniti i za sve nas u 2021.\nAngela MerkelEmanuel MakronEvropalideriRedžep Tajip ErdoganSvetlana TihanovskaTelegramViktor Orban\nKorona u Evropi: Zašto je ceo istok u "crvenom" MAPA\nHoror u Slavoniji: Srpkinja kupila devojčicu (15), htela da je uda za svog sina\nPrelepa i 17 godina mlađa: Ministar BiH se oženio po treći put FOTO\nAgent koji je prisluškivao Katanića otkrio ko ga je i kad poslao sa "bubicom"


Delic: Sajam u Moskvi šansa za srpsku poljoprivredu\nNovak juri istorijski rekord o kojem Federer sanja već 14 godina\nTanjug 22. septembra 2021. 14:55\nMOSKVA – Na ovogodišnjem Međunarodnom sajmu hrane i pića „World food“ koji se do petka održava u Moskvi predstavlja se 17 srpskih kompanija, među kojima je najviše proizvođača i izvoznika svežeg i smrznutog voća i povrća, mesnih prerađevina i vina, kaže direktor Predstavništva Privredne komore Srbije u Rusiji Dejan Delić.\nOn za Tanjug ističe da je nastup na ovom sajmu važan jer je i rusko tržište veoma značajno za prehrambenu industriju Srbije koja inače čini trećinu našeg izvoznog programa u Rusiju.\nRusko tržište je, naglašava Delić, jedno od najznačajnijih tržišta za nas i na koje smo u prvih šest meseci ove godine izvezli roba u vrednosti od 529 miliona dolara a realno je očekivati da do kraja godine iznos premaši milijardu dolara.\n“ U prvih šest meseci ove godine zabeležili smo rast ukupnog izvoza od 17 odsto a očekujemo i pozitivne efekte od ovog sajma i da će on rezultirati produžavanjem dosadašnjih i sklapanjem novih ugovora sa federalnim i lokalnim trgovinskim lancima, distributerina i kupcima iz Ruske Federacije i regiona“, navodi Delić.\nDosta se očekuje od pregovora sa predstavnicima najvećeg ruskog trgovinskog lanca X5, koji su u toku i nakon kojih će se na završetku sajma u petak, znati konačni rezultati učešća naših kompanija koji će, prema njegovim rečima biti dvocifreni kada je reč o ukupnom izvozu.\n“ Srpski proizvod u Ruskoj Federaciji je prepoznat kao kvalitetan, cenjen i rado se kupuje“, ocenjuje Delić.\nNavodi da među prehrambenim proizvodima, Srbija u Rusiju najviše izvozi sveže i prerađeno voće i povrće ali i za nas značajne količine mlečnih proizvoda, mladih sireva.\n“ Očekujemo da ćemo Sporazumom o slobodnoj trgovini između Srbije i Evroazijske ekonomske zajednice dobiti i nove proizvode u bescarinskom izvozu u Rusiju kao što su tvrdi sirevi.\nTakođe očekujemo da se u narednom periodu reše i problemi izvoznika mesnih prerađevina, posebno onih svinjskog porekla čiji je izvoz sada blokiran zbog situacije sa svinjskom kugom“ , kaže Dejan Delić.\nPojašnjava da će se o tome razgovarati na sednici međuvladine komisije za saradnju dve zemlje početkom oktobra u Srbiji.\nNastup srpskih kompanija na sajmu u Moskvi Privredna komora Srbije organizuje u saradnji sa Razvojnom agencijom Srbije.\nItalija: Selo prodaje 250 domova po evro kako bi privukli nove stanovnike\nAdio Alitalija – večeras poslednji let\nZorana Mihajlović razgovarala sa Aleksandrom Novakom o novom ugovoru o…\nNedostatak čipova stopirao isporuku automobila, šta s Fiatom?\nPKS: Snažan rast srpskog izvoza u Sloveniju\nSAD: Manje od 300.000 građana se prijavilo za pomoć za nezaposlene\nPKS: Srbija je regionalni centar za američke IT kompanije\nPrivredna komora Srbije: „Srbija je regionalni centar…\nU ponedeljak ističe rok za prijave u članstvo NTP N. Sad\nKurs dinara u ponedeljak 117,5618 za evro\nNastavljen uspon cena nafte\nCadez ponovo izabran za clana borda direktora Evrokomore


Dojče vele: Ko je sve umiješan u ”bosanski lonac” – mojKontakt portal – Radio Televizija Kontakt\nUvijek se prvo na primjeru BiH vidi kada je na Balkanu kriza, piše dopisnik berlinskog „Tagescajtunga“ iz Sarajeva Erih Ratfelder, prenosi Dojče vele.\nOn ističe da je prije nekoliko sedmica ponovo bilo govora o ratu u BiH, kao i da se situacija u međuvremenu primirila, ali i da je to primjer koliko je situacija na južnim granicama Evrope i dalje napeta.\n“Bosna i Hercegovina, koja je u posljednjih sto godina tri puta bila glavno poprište ubijanja u regionu, još uvek je seizmograf za razvoj situacije na tom području. Uvijek se najprije na primjeru BiH vidi kada je na Balkanu kriza, a krize u tom regionu uvijek su bile povezane s konfliktima velikih sila. Na prelomnoj tački – u Sarajevu – i danas se najbolje pokazuju interesi međunarodnih aktera. Tu se ne ogledaju samo suprotnosti susjednih zemalja – Srbije i Hrvatske – već i Evropske unije, Rusije, SAD – ali i islamskih sila: Turske, a u nove vrijeme i zalivskih zemalja, poput Saudijske Arabije”, piše Ratfelder.\nDodaje da su konflikti između tri tabora u BiH podgrijani miješanjem sa strane.\n“Sada je to čak i mnogo lakše nego ranije, s obzirom na pokušaj uništenja multinacionalnog i multireligioznog društva u ratu devedesetih godina prošlog vijeka, nakon čega je uslijedila administrativna podjela zemlje na srpski dio republike i bošnjačko-hrvatsku federaciju. Srpski nacionalizam seže daleko u prošlost. Od 19. veka želi se stvaranje ’Velike Srbije’. Slično važi i za Hrvate. Nacionalisti iz oba tabora i danas Bosni i Hercegovini osporavaju pravo na postojanje i žele da ovladaju zemljom ili da je između sebe podijele. Samo se Bošnjaci, muslimani, i jedan dio ljevičarskih, nenacionalističkih struja i danas čvrsto drže ideje o multinacionalnoj državi. Međutim, međunarodne sile su Dejtonskim sporazumom garantovale postojanje Bosne i Hercegovine, a sporazum se danas dovodi u pitanje. Evropska unija je, istina, u Solunu 2003. obećala svim zemljama Balkana da bi u dugoročnom periodu mogle da pristupe Uniji, ukoliko se budu razvijale demokratski kao pravne države i to je stanovništvu ulilo veliku nadu. Pravne države i demokratije bi stabilizovale region i time otvorile put pozitivnom ekonomskom razvoju. Međutim, s krizom u EU i nedostatkom evropske vizije, sve to bi moglo da se nagne i na drugu stranu. Tome bi još trebalo dodati i da se SAD zabavljaju same sobom”, navodi Ratfelder.\nPiše i da je sve to dovelo do političkog vakuuma u regionu i pojave novih političkih igrača koji pokušavaju da na Balkanu ostvare svoje interese.\n“Otkako je Vladimir Putin promijenio kurs u svojoj evropskoj politici, on na Balkanu pokušava da pronađe saveznike kako bi spriječio politiku Zapada koja se odnosi na evropske integracije. Rusima je najvažnije pravoslavno stanovništvo. Narodi u Srbiji, Bugarskoj, Makedoniji, Crnoj Gori, ali i u Grčkoj, tradicionalno gaje velike simpatije prema Rusiji. Rusija ekonomski nastoji da stvori zavisnost od njenog gasa. I ne samo da mnoge od tih zemalja zavise od ruskog gasa – u Srbiji i Republici Srpskoj naftna industrija je u ruskim rukama, a ruske banke pokušavaju da pokupuju, kako zapadne, tako i domaće banke. No, Putinu je tu ipak najvažniji politički uticaj. Dalju integraciju regiona u NATO, smatra on, trebalo bi spriječiti. Rusija obećava Srbiji i srpskom entitetu u BiH podršku u Savjetu bezbjednosti Ujedinjenih nacija. Referendum o odvajanju tog entiteta od BiH – što bi moglo da dovede i do rata – takođe nije nemoguć. Putin, dakle, potpaljuje situaciju”, ističe Ratfelder.\nKonstatuje da je posljednjih godina i Turska postala aktivna u balkanskom regionu.\n“Predsjednik Redžep Tajip Erdogan obećao je podršku muslimanskom stanovništvu u BiH, Sandžaku, na Kosovu, u Makedoniji i Albaniji. U BiH je čak obećao i vojnu podršku! Njegova vizija obnove Osmanlijskog carstva u suštini je religiozno prožeta politička ofanziva, kojoj pak nedostaje ekonomska snaga. No, kada je riječ o uticaju na muslimansko stanovništvo, Turci su dobili konkurenciju koja dolazi iz zalivskih zemalja i Saudijske Arabije. Emirati investiraju milijarde u ogromne turističke projekte u Sarajevskom kantonu, a mnogi Arapi, kao privatna lica, kupuju obradivu zemlju čak i u Hrvatskoj i Srbiji. Značajno je i to što Arapi pokušavaju da svoje fundamentalističko tumačenje islama nametnu prije svega u Bosni i Hercegovini, koja tradicionalno gaji tolerantan i otvoren islam, i koji je politički za zajednički život svih religijskih i nacionalnih grupa. Tako su i Turci i Arapi, uz pomoć novca, ostvarili uticaj na Stranku demokratske akcije (SDA) koja se do sada zalagala za multietničku BiH. Turska i Emirati sa svojom religiozno obojenom politikom zahtijevaju odvajanje Bošnjaka od drugih naroda – dakle podjelu BiH na tri etnonacionalistička i religiozna nivoa. Oni tako podgrijavaju situaciju u regionu i daju legitimitet ruskoj politici. A Zapad? Evropa mora da prepozna opasnost, koja se ponovo stvara na Balkanu“, zaključuje dopisnik ”Tagescajtunga”


POJAČANJE U NAPADU Veselinović zadužen za golove na Banjici\nFudbaleri Rada spremaju se za prolećni deo sezone u turskom Beleku, gde su odigrali dve prijateljske utakmice. Poraženi su od Haladaša (0:1) i remizirali sa Baltikom (0:0), a naredni protivnik je litvanski Stumbras.\nRad je u finišu zimskog prelaznog roka dobio pojačanje, pošto se na vernost timu sa Banjice obavezao iskusni Lazar Veselinović. On je igrao u poslednjih pola sata meča protiv Baltike i trebalo bi da predstavlja bitnog aduta trenera Slađana Nikolića u prolećnom delu sezone.\nVeselinović je ostao upamćen po dobrim partijama u Superligi, gde je nosio dres Vojvodine, nakon čega je nastupao u Belorusiji, Južnoj Koreji i doskora u Mađarskoj.\nPerspektivni golman Rada Dušan Marković\nNa meču protiv Baltike dobrim odbranama se istakao i golman Dušan Marković, koji je najavio blistave domete. Na golu "građevinara" je bio do 60 minuta, kada nije dozvolio protivnicima da ga matiraju.\nTako je potvrdio tezu da je Banjica oduvek bila prepoznatljiva po dobrim golmanima u omladinskoj školi. U ovom klubu su stasavali Cicović, Radić, Golubović, Jorgačević, Danilović, Jovičić, Stevanović, a na treneru golmana Milanu Stojkoviću je da mladog čuvara mreže izvede na pravi put, kao što je to uradio i sa Borjanom i Kahrimanom, podigavši im formu do reprezentativnog nivoa.\nZe Markos i Stojanović slavljenici\nMarko Stojanović i Ze Markos su 1. februara napunili 20 godina, pa su posle timske analize i večere pogasili svećice na torti, koju su dobili od rukovodstva hotela u kom su "građevinari" smešteni. Navijači Rada upravo od ove dvojice fudbalera očekuju mnogo u drugom delu sezone i vide ih kao adute u borbi za ostanak u elitnom rangu srpskog fudbala.\nRADOV KAPITEN POJAČAO NORVEŠKOG VELIKANA Đorđe Denić novi igrač Rozenborga


Rakočević: Sale preneo igračko iskustvo - Španija 2014 - B92 Sport\nponedeljak 15.09.2014. | 14:31\nIgor Rakočević rekao je da je reprezentacija Srbije napravila fenomenalan uspeh na Svetskom prvenstvu, uprkos ubedljivom porazu u finalu od selekcije SAD.\n"Iako smo se nadali da možemo da ostvarimo i jedan korak više, utisci su veoma zadovoljavajući. Amerikanci su posle tri minuta zaigrali odlično, pogađali neverovatne šuteve i napravili nedostižnu razliku. Veoma su ozbiljno pristupili utakmici i nisu hteli da se opuštaju kao na ranijim mečevima", rekao je Rakočević.\nOn je istakao da veruje da će izabranici selektora Aleksandra Đorđevića praviti još veće uspehe u budućnosti.\n"Imamo mlad tim, samo se kapiten Krstić oprostio od državnog dresa. Selektor Đorđević je sjajno preneo košarkašima svoje igračko iskustvo. Videlo se da uživa veliko poverenje igrača i atmosfera među momcima bila je na vrhunskom nivou", kazao je nekadašnji košarkaš Crvene zvezde, madridskog Reala i još nekoliko velikih evropskih klubova.\nRakočević je bio član tima koji je osvojio zlato na Svetskom prvenstvu u Indijanapolisu 2002. godine, što je do sada bila poslednja medalja na najjačem svetskom takmičenju.\n"Tim iz Indijanapolisa je imao mali pad na početku prvenstva, kao i ovaj. Izgubili smo nekoliko utakmica u grupi, ali smo bili najbolji kada je bilo najpotrebnije, kao i današnji tim. Sličan uspeh su napravili momci koji su igrali u Španiji, iako su dosta mlađi u odnosu na naš tim", naveo je Rakočević, dvostruki najbolji strelac Evrolige.\nMiloš Teodosić je izabran u najbolju petorku šampionata, gde je prosečno beležio 13,6 poena, 4,4 asistencije i 2,1 skok.\n"Odigrao je sjajan turnir, na pravi način je predvodio ekipu. Imao je odličan košgeterski učinak, pametno je igrao i razigravao saigrače. Potvrdio je da je jedan od najboljih igrača Evrope na svojoj poziciji", zaključio je Rakočević.\nGurović: Bićemo još bolji u Riju


Vesti online / Vesti / Svet / Rusija: Da li Evropa zna šta im radi "stariji brat"?\nRusija: Da li Evropa zna šta im radi "stariji brat"?\nPrvi zamenik predsednika Komiteta Saveta federacije za odbranu i bezbednost Franc Klincevič smatra da informacije o evakuaciji lidera Islamske države američkim helikopterima potvrđuje da međunarodna koalicija blisko sarađuje s teroristima.\nRanije je agencija SANA, pozivajući se na izvore, saopštila da su američki helikopteri izveli lidere Islamske države iz provincije Dejr el Zor i odvezli ih u nepoznatu oblast u provinciji Hasake na severoistoku Sirije.\n"To je još jedna potvrda bliske saradnje terorista Islamske države sa međunarodnom koalicijom na čelu sa SAD. Želim posebno da skrenem pažnju: ovakva dejstva ne mogu da ne bace senku i na evropske zemlje koje su u ovoj koaliciji. Ostalo je samo da se utvrdi: da li zaista ne znaju šta radi njihov ’stariji brat‘ ili jednostavno zatvaraju oči na to", napisao je Klincevič na Fejsbuku.\nPrema njegovim rečima, američka vojska spasava teroriste u Siriji od potpunog uništenja. "To je očigledno težnja da se oni iskoriste u borbi protiv vladinih snaga, kao deo Sirijskih demokratskih snaga koje podržava Amerika", dodao je Klincevič.


Najava: Stručna debata “Reguliranje tržišta oglašavanja i transparentnosti medijskog vlasništva u BiH” u Banja Luci - BH novinari\nBanja Luka, 11.12.2018.-Stručna debata pod nazivom “Reguliranje tržišta oglašavanja i transparentnosti medijskog vlasništva u BiH ” održaće se u srijedu 12. decembra 2018. godine u Banja Luci sa početkom u 12:00h u Muzičkom paviljonu Staklenac.\nCilj organiziranja debate u Banja Luci je da medijska i oglašivačka zajednica iz ovog dijela BiH daju svoj doprinos i prijedloge za uređenje transparentnosti medijskog vlasništva i oglašivačkog tržišta u BiH, koje će poštovati evropske standarde i moći doprinijeti jačanju bosanskohercegovačke medijske industrije u cjelini.\nBosna i Hercegovina, za razliku od zemalja EU, nema sveobuhvatan zakon o oglašavanju niti je na bilo koji način riješila pitanje transparentnosti medijskog vlasništva i medijskog pluralizma. Različiti zakoni i propisi, koji primarno regulišu druge oblasti, samo se djelomično odnose na oglašavanje i finansiranje medija javnim novcem; postojeći zakon i propisi nisu harmonizirani na cijelom teritoriju države BiH, a u pojedinim segmentima su čak i kontradiktorni.\nOvakvo (ne)regulisano i oslabljeno medijsko tržište i tržište oglašavanja jedan su od uzroka lošeg položaja medija, uključujući i novinare i urednike, te u konačnici dovode do različitih oblika medijskog klijentelizma, neprofesionalnog izvještavanja i/ili nelojalne konkurencije i damping cijena u oblasti marketinga. Oglašavanje javnih subjekata, vlasništvo nad medijima i finansiranje medija iz javnih budžeta predstavljaju područja sa potencijalnim nedozvoljenim uplivom države u medijsku industriju i snažnog uticaja na informacije koje se putem medija plasiraju gradjanima.\nSve su to bili razlozi pokretanja projekta „Mediji i javni ugled“ u junu 2016. godine sa izradom posebnih studija u oblasti transparentnosti medijskog vlasništva, oglašavanja i javno dostupnih informacija o finansiranju medija putem javnih budžeta, te izradom nacrta zakonske regulative u navedenim oblastima.


Pajtić: Hapšenja su politički progon - KRIK\nPajtić: Hapšenja su politički progon\nObjavio/la KRIK.rs 26/12/2015\nBojan Pajtić (foto: DS)\nPredsednik Demokratske stranke Bojan Pajtić izjavio je da je današnja policijska akcija „Rezač“ politički progon demokrata.\n„Do danas je 97 članova DS-a bilo uhapšeno, od čega su u više desetina slučajeva optužnice odbačene. Ne postoji nijedna osuđujuća presuda“, rekao je Pajtić na konferenciji za novinare.\nOn je današnju policijsku akciju „Rezač“ nazvao „političkim nasiljem“ premijera Srbije Aleksandra Vučića.\nPajtić je rekao da postoje tri razloga za akciju masovnog hapšenja ljudi – prvi je da bi se zabašurila činjenica da je oslobođen Stanko Subotić, zatim da je Mihalj Kertes postao član Srpske napredne stranke, kao i da se prikriju korupcionaške afere.\nDrugi razlog je politička kampanja u okviru koje se ljudi hapse u prisustvu kamera, a treći razlog hapšenja je da se DS utera u krug drugih opozicionih stranaka koje su samo načelno opozicione, dodao je Pajtić.\nU jutrošnjoj policijskoj akciji „Rezač“ širom Srbije uhapšeno je 79 osoba zbog korupcije i drugih krivičnih dela. Među uhapšenima je i bivši ministar Slobodan Milosavljević. Više o tome pročitajte u posebnoj vesti.


Srbija danas dobija novu vladu – Nadlanu.com\nSrbija danas dobija novu vladu\nObjavljeno 27. apr 2014. / 09:22:54\nPrema predlogu koji je stigao u skupštinu Srbije Vlada će imati 16 ministarstava, četiri ministra obavljaće i potpredsedničke funkcije, a postojaće i dva ministra bez portfelja. Kako se navodi u predlogu koji je stigao u Skupštinu, Ivica Dačić biće prvi potpredsednik Vlade i ministar spoljnih poslova, a potpredsednica Vlade i ministarka građevine, saobraćaja i infrastrukture biće Zorana Mihajlović.\nFunkciju potpredsdnika Vlade obavljaće i ministar trgovine, telekomunikacija i turizma Rasim Ljajić. Četvrto potpredsedničko mesto u Vladi zauzeće i nova ministarka državne uprave i lokalne samouprave Kori Udovički. Novi-stari ministar finansija biće Lazar Krstić, a ministar privrede postaće Dušan Vujović.\nKadrovi Socijalističke partije Srbije u novoj Vladi biće ministarka poljoprivrede i zaštite životne sredine Snežana Bogosavljević-Bošković i ministar rudarstva i energetike Aleksandar Antić.\nFunkciju ministra pravde obavljaće Nikola Selaković, ministar prosvete, nauke i tehnološkog razvoja biće Srđan Verbić, a ministar zdravlja Zlatibor Lončar, dok ministar kulture i informisanja ostaje Ivan Tasovac. Ministar za rad, zapošljavanje, boračka i socijalna pitanja biće Aleksandar Vulin, a ministar odbrane Bratisalav Gašić. Na čelo Ministarstva unutrašnjih poslova doći će Nebojša Stefanović, a ministar omladine i sporta ostaće Vanja Udovičić. Dve ministarske funkcije bez portfelja pripašće Velimiru Iliću i Jadranki Joksimović.\nFoto: Miloš Miškov/Beta


Milanović Tadiću: Sklonite se, izgubili ste od grobara - NOVA portal\nPolitika Autor:Ivana Vulović14. sep. 202000:15 > 10:5831 komentara\nGostujući u emisiji "Utisak nedelje", redovni profesor međunarodnog javnog prava na Univerzitetu u Notingemu Marko Milanović, ocenio je da su novi ljudi jedina nada u Srbiji, te da trenutna opozicija treba da se skloni. S druge strane, bivši predsednik Srbije i lider SDS Boris Tadić, smatra da na izborima može pobediti samo kombinacija iskustva i novih ljudi, te da je ključno promeniti političku kulturu u zemlji. U jednom trenutku došlo je do kratke rasprave kada je Milanović poručio Tadiću "da je vreme da se skloni, pošto je pre osam godina izgubio izbore od Tomislava Nikolića, grobara".\nGovorivši o trenutnoj političkoj situaciji u zemlji, Milanović je u emisiji „Utisak nedelje“ ocenio da je sve ovo jedan teatar u kome Vučić svakodnevno sebe prikazuje kao „najboljeg, najvećeg superčoveka, koji za nas čini sve, a mi nismo zahvalni“, uz konstataciju da će pobeđivati na izborima i u predstojeće vreme.\nPotom je bivši predsednik Srbije konstatovao da je razlog za to politička kultura u zemlji. „Ključna reforma srpskog društva nije ni pravosuđe, nisu ni mediji, nisu ni železnice, nego politička kultura“, rekao je on.\nIpak, Milanović smatra da je Tadić deo problema, te da će Vučić vladati još deset godina sa „ovakvom opozicijom kakvu sada imamo“.\n„Poenta je da gospodin Tadić treba da se skloni, kao što gospodin Jeremić treba da se skloni, kao što gospodin Đilas treba da se skloni. Treba da dođu neki novi ljudi koji, možda, neće uspeti. Dakle, to što će neki novi ljudi doći, ne znači da će uspeti da urade ono što su uspeli da urade u Crnoj Gori, možda ni oni neće uspeti. Ali ja sigurno mogu da kažem da ovakva sadašnja opozicija, kakvu ova sad zemlja ima, neće uspeti“, ocenio je on i dodao:\n„Ne želim da budem grub, ali Vi ste izgubili izbore od Tomislava Nikolića, grobara, pre osam godina, u situaciji kad ste Vi imali medije, kad ste Vi imali razne druge stvari koje su išle Vama u korist, a ne da sada Vi idete na izbore protiv Vučića koji je u svemu strašniji od Tomislava Nikolića. Ne postoji način da Vi njega pobedite. To je moj utisak“, poručio je Milanović Tadiću.\n„Ja sam se u stvari suštinski i sklonio svih ovih godina i moja pozicija je rezerva. Niti sam ja uopšte učestvovao u opozicionom radu na način kako se to radi punom snagom, želeći da otvorim prostor svima drugima i da im budem samo asistent. Zbog toga sam podržavao akciju opozicije. Vi ste pobegli iz zemlje pa to i ne primećujete. S druge strane, problem je u političkoj kulturi i on je bazičan problem“, naglasio je Tadić i istakao da ljudi političkog tipa kao što su Nikolić, Vučić, Milošević, Dačić imaju „bazičnu većinu“.\n„Dve trećine stanovništva pripada toj političkoj orijentaciji. I ljudi kod nas često, građanske i demokratske orijentacije, uopšte ne razumeju da su pobede koje su ostvarivane poslednjih nekoliko decenija onih koji pripadaju toj orijentaciji“, kaže on.\nUbrzo je usledila nova Milanovićeva konstatacija da je Tadić upravo rekao da je „narod kriv što je Vučić na vlasti“, te da je to, donekle, tačno.\nPotom ga je Tadić upitao: „Odakle znate da ću izgubiti ako se kandidujem na izborima?“, na šta je Milanović odgovorio „da mogu da se klade u šta hoće“.\nUsledilo je Tadićevo: „Kako tako čovek koji se bavi naukom govori?“\n„Govorim to iz iskustva šta se u ovoj zemlji događa u poslednjih deset godina“, odgovorio je Milanović.\n„Govorite o oblasti u kojoj nemate dovoljno znanja“, prebacio je Tadić Milanoviću, na šta je on odgovorio: „Ja imam znanje običnog građanina. Vi imate znanje čoveka koji je izgubio izbore od Tomislava Nikolića.“\nZa kraj, Milanović je još jednom poručio da su jedina nada ovoj zemlji neki novi ljudi koji nemaju „bagaž“ koji Tadić i ostatak opozicije vuče sa sobom.\nTadić je, pak, istakao da izbore „ne mogu da dobiju novi ljudi, već samo kombinacija iskustva i novih ljudi“.\nBoris TadićMarko MilanovićUtisak nedelje


Stvari koje je bolje da ne ispričaš svom partneru - WANNABE MAGAZINE\nStvari koje je bolje da ne ispričaš svom partneru\nNeke stvari se tvog dečka ne tiču i ne treba da ih zna, jer bi mogao da postane sumnjičav i da počne da vas posmatra sa nepoverenjem, naročito ako je u pitanju početak veze i još se ne poznajete. Izbegnite stvaranje predrasuda, da biste uspeli da izgradite odnos u kome jedno drugom možete da poverite ono najgore o sebi i da to i dalje ništa ne menja. Dug je to put, ali daćete istrajnosti više šanse, ako neke stvari mudro prećutite.\nZanimljive priče o seksu\nU jednom trenutku će se verovatno pojaviti pitanje “koje je najluđe mesto na kome si imala seks?” ili nešto u tom stilu. Ako ste već prešli dobar deo puta poverenja, možda zaista možete jedno drugo zabaviti takvim pričama, bez ikakve ljubomore, ustezanja i napetosti. Ali ako niste sigurni u to, ako bi vama bilo neprijatno da znate takve stvari o svom dečku, onda bolje tu priču zaobiđite. Teško da iz takvih razgovora išta konstruktivno može da proizađe – osim ako vas ne loži da uvodite treće osobe u svoj odnos, makar na verbalnom nivou.\nPorodične svađe i napetosti\nAko ste loše volje, jer je u kući bilo napeto sa članovima najuže porodice, jer se ponovila neka ogavna porodična drama, možete u kratkim crtama da kažete dečku zašto niste raspoloženi, da ne bi mislio da on ima neke veze sa tim. Porodične priče su uvek kompleksne, a o tome ćete vremenom ionako saznati i više nego što biste voleli da znate jedno o drugom. Zaista, svi imaju napete odnose sa nekim bliskim članom porodice, kao što u svakoj porodici ima problematičnih likova, koji svima ostalima zadaju brige. Zakopajte malo po bilo čijem rodoslovu i nećete morati da idete dalje od baba i deda, da biste našli ludake, nasilnike, alkoholičare, mračnjake, neodgovorne i nesposobne… Ne morate da pričate o tome, ako ne morate.


Novi Sad ostao bez predstavnika na Zimskoj Univerzijadi - Sportski portal Srbije\nJedna od najboljih srpskih snowboarderki Senka Bajic se nije našla na spisku za Zimsku Univerzijadu koja se održava u Italiji u decembru. Senka trenutno ima najveći broj FIS poena što se tiče snowboard reprezentacije, samim tim nije jasan razlog zašto nije pozvana.\nUnivezitet u Novom Sadu je konačno imao odličnu priliku da ima predstavnika koji je mogao da napravi sjajan rezultat u snowboardingu, odnosno Senkinoj disciplini borderkrosu. Predsednik Sportskog saveza Srbije nije želeo da uvrsti jednu od naših najprestižnijih takmičarki iz nepoznatih razloga. Da Vas podsetimo, Senka je trostruki državni prvak u dve discipline i takmičar sa dovoljno bodova za učešće na Svetskom kupu, pored toga je sjajni student na državnom fakuletu sa veoma visokim prosekom.\nNepravda ide korak dalje, gde je Senka ostala bez najosnovnijih uslova za trening. Naime, Skijaški Savez Srbije i Skijališta Srbije ne žele da omoguće ni ski pas na Kopaoniku kako bi se Senka pripremala za predstojeća takmičenja i skupljala bodove i normu. Nadamo se da srpski sportski savezi neće stati na put još jednom mladom talentu koji se trudi da predstavlja Srbiju u najboljem svetlu kroz sport kojim se bavi.\nPosted: 16 decembar 2013\nOd 12 najboljih - troje iz Srbije\nPRVE VOŽNJE PLANINSKOG SKEJTBORDA


Vila Atanasios Leptokarija 2020 - Euforija Travel Zrenjanin\nCena: 20 metara od plaže\nVila Atanasios se nalazi na oko 20 metara udaljenosti od peščane plaže. Raspolaže dvokrevetnim studijima sa pomoćnim ležajem, koji se nalaze na prvom spratu. Sve smeštajne jedinice imaju kupatilo, terasu, čajnu kuhinju (sa osnovnim posuđem, frižiderom, rešoom sa dve ringle), televizor i klimu (korišćenje klima-uređaja uračunato u cenu). Gostima je na raspolaganju besplatno korišćenje interneta (u periodu od 01.06 do 01.10.2018. – agencija ne može garantovati brzinu i nije odgovorna u slučaju slabijeg signala ili njegovog nestanka usled tehničkih problema). Vila Atanasios ne poseduje sopstveni parking (postoji mogućnost parkiranja u neposrednoj blizini objekta).\n– ODLOŽENO PLAĆANJE: 40% akontacija prilikom rezervacije,ostatak u jednakim mesečnim ratama čekovima građana do 15.12.2020 – čekovi građana se deponuju odmah prilikom potpisivanja ugovora o putovanju.\n– ADMINISTRATIVNA ZABRANA: 40 % akontacije prilikom rezervacije, ostatak u jednakim mesečnim ratama, putem overene administrativne zabrane (formular korisniku izdaje organizator putovanja) sa dospećem do 15.12.2020godine,


Back PRIVREDA FONDOVI Uspešno završen projekat pregoranične saradnje CROSSWATER\nčetvrtak, 19 jun 2014 09:25\nJavno preduzeće Zavod za izgradnju grada Novi Sad, bilo je vodeći partner, a partneri iz Mađarske bili su ATI-VIZIG - Szeged Lower Tisza District Water Directorate i HOMOKKERT - Homokkert Micro Region Integration Non-profit Ltd. Ukupna vrednost projekta je iznosila 1.136.330,00 evra, a vrednost projekta koji se odnosi na JP Zavod za izgradnju grada Novi Sad 382.600 evra.\nPomoćnik direktora za tehničke poslove u JP Zavod za izgradnju grada Novi Sad, Zorica Ninić-Stupar, izjavila je da su danas predstavljeni ostvareni rezulati na ovom projektu koji se odnose na aktivnosti usmerene na upravljanje ekstremnim slučajevima u pogledu voda, odnosno odbrani od plavljenja izazvanoj spoljašnjim i unutrašnjim vodama i problema koji se javljaju usled suša.\n-Moram da kažem da naši severni susedi imaju znatno bogatije iskustvo u odnosu na nas, što se tiče učestvovanja na projektima koji se finansiraju iz sredstava EU, tako da je zajedničko iskustvo i rad na ovom projektu za nas bio veoma koristan. Ono što je osnovno, savladali smo procedure koje će nam biti od velike koristi u narednim projektima. Ovo je jedan projekat, možde ne tako finansijski značajan, koliko je značajan kao početak ka pristupu mnogo većim sredstvima evropskim fondovima u nekom narednom periodu - rekla je Zorica Ninić-Stupar, dodajući da su ovom prilikom doneti sledeći zaključci:\n-Naš grad ima realizovan projekat odbrane grada od stogodišnjih voda. U naredom periodu bi želeli da pristupimo izradi projekta za odbranu od hiljadugodišnjih voda. Zatim, elaborat koji smo uradili: „Uticaj plavljenja i smanjenja oticaja od atmosferskih voda sa urbanog područja grada Novog Sada“, tretira učestali problem sa kojim se Novi Sad suočava. U poslednjih 10 godina bili smo svedoci desetak značajnijih kiša koje su se desile u našem gradu, pa smo se usredsredili na traženje rešenja na eliminisanju ili smanjenju uzroka koji dovode do plavljenja određenih gradskih pordučja izazvanih atmosferskim vodama.\nKako bismo to predupredili potrebno je odgovorno učešće svih relevantnih učesnika u rešavanju ovog problema, pre svega pravljenje određene strategije i projekata koji vode ka rešavanju ovih problema, s obzirom da su to dugo godina taloženi problemi, da se nije radilo na zaštiti naselja od plavljenja, od ovih ekstremnih slučajeva. Upravo rešavanje ovog problema kroz pristup značajnim sredstvima u evropskim fondovima, s ozirom da nam se kao kandidatima za pristup EU otvaraju putevi da dobijemo ta sredstva koja nama nedostaju, vrlo su bitni kako za naš grad, tako i za našu zemlju – zaključila je Zorica Ninić-Stupar.


Bez Šapca nema evropskih para za srpsku poljoprivredu - Glas Podrinja\nPre nekoliko nedelja obratio sam se premijeru Vučiću otvorenim pismom, zbog njegovog upornog ignorisanja jasnih signala da ništa u Ministarstvu poljoprivrede ne funkcioniše i da se Srbija neće akreditovati za IPARD fondove, suprotno njegovim javno iznetim tvrdnjama u Skupštini Srbije, 11. avgusta ove godine, da smo se već akreditovali i da je 175 miliona evra dostupno srpskim paorima. Tako je ovih dana, na veliko iznenađenje i razočarenje poljoprivrednika i opšte javnosti, stigla vest o odbijanju akreditacije Uprave za agrarna plaćanja, za korišćenje evropskog IPARD fonda za poljoprivredu. Tačno četiri godine nakon što je Uprava za agrarna plaćanja sa sedištem u Šapcu, u izveštaju Generalnog direktorata za poljoprivredu EU, označena kao lider u sprovođenju administrativnih reformi, sa ciljem obezbeđivanja evropskih IPARD sredstava za poljoprivredu Srbije, toj istoj Upravi za agrarna plaćanja, ali sa duplo više zaposlenih i sedištem u Beogradu, odbijen zahtev za akreditaciju za IPARD. Izgleda da ni pet različitih direktora za četiri godine, ni sumanuta selekcija „podobnih“ kadrova, ni bespotrebno preseljenje centrale Uprave u Beograd, kao ni masovne ekskurzije za Brisel nisu impresionirale evropske revizore. Oni izgleda nisu politički baždareni da progledaju kroz prste administrativnim nedostacima u zamenu za „više ciljeve“ .\nUpozorio sam premijera na ovakav ishod i blamažu države Srbije. To sam učinio osluškujući stručnu javnost i poljoprivrednike, od kojih su mnogi pripremali investicije, slušajući prazna obećanja ušminkanih rukovodilaca Ministarstva i Vlade.\nNa žalost, reakcija čelnih ljudi Vlade i Ministarstva na ovako porazne rezultate revizije nam govori da do akreditacije neće doći ni u bliskoj budućnosti. Neki od njih su se pravdali navodeći neobaveštenost, dok su drugi navodili totalno irelevantne razloge za neuspeh akreditacije i time pokazali vrlo visok nivo neznanja. Da nesreća bude veća, umesto da se suoče sa situacijom u koju su nas doveli, od njih smo čuli poricanje i prebacivanje odgovornosti, po već oprobanom receptu .\nZato pozivam Vladu Republike Srbije da napravi prvi korak u dobrom pravcu i vrati IPARD agenciju u Šabac, gde već postoji zgrada uređena po EU standardima, i odobrena od revizora EU za korišćenje u svrhu IPARD.\nŽelim da istaknem zanemarenu činjenicu da je već nepovratno izgubljeno skoro 100 miliona evra iz prethodnog programskog perioda, koje su mogle da se iskoriste do ove godine, a obzirom da je novih 175 miliona dostupno od 2014. sasvim je izvesno da administracija neće dostići kapacitet ni 2017. i samim tim počeće nepovratno gubljenje i ovih sredstava. Ovakvim neodgovornim odnosom Vlada je pokazala da je potpuno nesposobna da evropskim parama realizuje preko 700 miliona evra investicija domaćih poljoprivrednika.\nBeograd, 25. septembar 2016. godine.\nNebojša Zelenović, Predsednik Za


Dunja Jovanić je prvo zaštitno lice KIKO Milano makeup brenda - Fashion Company\nOna je influenserka godine, ona je jedna od najuticajnijih ličnosti na Instagramu u regionu, a od ove godine ona je i zaštitno lice KIKO Milano makeup brenda!\nDunja Jovanić – poznatija kao @imfashionbabe pored njenog besprekornog osećaja za modu, veselog i ambicioznog duha oduvek je važila i za devojku koja prepoznaje koji su to trendovi u makeup svetu i prikazuje ih na jedinstven način. Zato smo baš nju izabrali da bude prvo zaštitno lice za italijaski brend broj 1 kada je u pitanju makeup!\nDunjino prvo zvanično pojavljivanje kao zaštitnog lica KIKO Milano bilo je u okviru velikog MAKE-UP MARATONA, koji ovaj poznati brend organizovao krajem 2021. godine u šoping-centru Galerija u Beogradu. Na maratonu mogli ste da čujete koje je to Dunja favorite izdvojila kao KIKO Milano proizvode koje morate imati u svom neseseru i pričala je o njenim omiljenim načinima šminkanja za razne prilike.\nSrećni smo što imamo priliku da sarađuejemo sa mnogo talentovanih i ispirativnih ljudi od trenutka kada je brend stigao na tržište, a verujemo da će ova saradnja obeležiti godinu kako nama tako i Dunji! Biće tu raznih favorita, novih look-ova, zanimljivih priča i interesantnih detalja!\nJedva čekamo da vam pokažemo šta smo vam to sve pripremili tokom narednih godinu dana, pratite Dunju i @kikomilanoserbia profil kako biste ostali u toku sa svim novitetima koje vam sa nestrpljenjem pripremamo!


RAT VESTIMA NA GRANICI: Turska tvrdi da su grčki policajci ubili migranta, Atina odgovara da je to LAŽ (VIDEO)\nUŽIVO PRATITE NA KURIRU: KRALJEVSTVO SE OPRAŠTA OD PRINCA FILIPA: Završena 14\t56\nFoto: Anadolija/Hakan Mehmet Şahin\nraste napetost zbog migranata\nNatasa Pavlovic\t 04.03.2020. 12:56h\nTurski zvaničnici tvrde da su grčke snage bezbednosti ubile jednog migranta i ranili pet kada su pokušali da pređu granicu između dve države, dok Grčka optužuje Ankaru da širi lažne vesti.\nVisoki zvaničnik grčke vojske i portparol vlade Stelios Pecas odbacili su te tvrdnje.\nGrčka je i u utorak demantovala tvrdnje turskih zvaničnika da je policija ubila tri migranta koji su pokušali da uđu u tu zemlju.\nGrčke vlasti ispalile su jutros suzavce i omamljujuće granate kako bi odbile navalu migranata koji žele da uđu u zemlju iz Turske, nakon sto je Turska saopštila da će otvoriti svoje granice za sve one koji žele da je pređu.


G-Energy i Nisotec motorna ulja i maziva sada i u BiH – Urban Magazin\nProdajno – servisni centar Autoline je proširio svoj dijapazon usluga kao uvoznik Gazprom Neft G-Energ i Nisotec ulja i maziva za područje BiH, što će domaćem tržištu ponuditi maksimalnu efikasnost i zaštitu motora, uštedu goriva, kao i dug radni vijek motora.\nKompleksnost tržišta, ali i potrebe kupaca postavili su temelje za uvođenje novih brendova u segmentu motornih ulja i maziva, a proizvodni program Gazprom Neft G-Energy i Nisotec ulja i maziva pokriva potrebe kompletnog tržišta i ispunjava njegove zahtjeve u premium i srednjem segmentu.\nBrend G-Energy je novi član porodice G-Family ulja i maziva koja se proizvode u Evropskom pogonu tvrtke Gazprom Neft, SpA u Bariju. Ova nova linija sintetičkih i polusintetičkih motornih ulja namijenjena su premium segmentu evropskih, američkih i japanskih automobila koje su odobrili i certificirali vodeći svjetski proizvođači automobila poput Mercedes-Benz, BMW, VW, Ford, MAN, Scania, Volvo, Deutz.\nDok je brend G-Energy namijenjen premium segmentu na kojem trenutno dominiraju Mobil, Castrol, Shell, Total, brend Nisotec namijenjen je srednjem segmentu obuhvatajući time širok proizvodni program ekonomičnih ulja. Ovim proizvodnim programom brend Nisotec ima za cilj osvajanje liderske pozicije koje pokrivaju INA, OMV, rafinerije ulja Modriča i FAM.


Pružanje socijalnih usluga ostaje izazov za opštine - Vesti - Kosovski Institut za Lokalnu Samoupravu\nPredstavnici Instituta KLGI pozdravili su na sastanku stručnjaci iz organizacije "Evropski centar za politiku i istraživanja socijalne zaštite", gospođa Rahel Kahlert i gospođa Veronika Sandu, kao i Trim Kabashi iz organizacije "Save the Children".\nFokus sastanka bio je postavljen u nizu pitanja koja se odnose na pružanje socijalnih usluga na lokalnom nivou.\nTeme diskusije počele su sa identifikovanjem glavnih izazova u ovoj oblasti, kao i sa opcijama / merama koje treba preduzeti kako bi se obezbedile rešenja za mnoge teme koje treba adresirati kako bi se postigla održivost u ovoj oblasti.\nJasno je da općine, konkretnije centri za socijalni rad i druge podjele koje pružaju takve usluge, i dalje ostaje osporavano ovim procesom. U cilju razvijanja održivijih politika, od ključnog je značaja izbjeći ad-hoc odluke, a istovremeno povećati svijest, saradnju i koordinaciju među svim akterima.\nOčekuje se da će pitanje socijalnih usluga biti rešeno izmenom Zakona o finansiranju lokalne samouprave, procesom u kojem KLGI Institut pruža profesionalnu i tehničku podršku.


Srbija potvrdila Dеklaraciju partnеra Zapadnog Balkana o intеgraciji Roma | Ministarstvo građevinarstva, saobraćaja i infrastrukture\nPočetak > Aktuelnosti > Saopštenja > Srbija potvrdila Dеklaraciju partnеra Zapadnog Balkana o intеgraciji Roma\nSrbija potvrdila Dеklaraciju partnеra Zapadnog Balkana o intеgraciji Roma\n07.07.2019. - 11:53\nPrеdstavnici Srbijе potvrdili su Dеklaraciju partnеra Zapadnog Balkana o intеgraciji Roma u okviru procеsa proširеnja EU, na Šеstom samitu zеmalja Zapadnog Balkana u okviru Bеrlinskog procеsa u poljskom gradu Poznanju.\nProcеs intеgracijе Roma bio jе jеdna od tеma u fokusu samita koji jе održan 4. i 5. jula u Poznanju, porеd rеginalnе saradnjе, rasta еkonomijе u rеgionu, transporta, povеzivanja i mobilnosti.\nUsaglašavanjе tеksta Dеlaracijе inicirali su prеdstavnici Evropskе komisijе u saradnji sa Vladom Sеvеrnе Makеdonijе, Rеgionalnim savеtom za saradnju i zеmljama iz rеgiona, a u Srbiji procеs jе pratilo Koordinaciono tеlo za praćеnjе rеalizacijе Stratеgijе za socijalno uključivanjе Roma i Romkinja, na čijеm jе čеlu potprеdsеdnica Vladе Zorana Mihajlović.\nZеmljе članicе kojе su potvrdilе Dеklaraciju Zapadnog Balkana o Romima i EU proširеnju obavеzalе su sе da ćе nastaviti i pojačati naporе za potpunu ravnopravnost i inkluziju Roma, posеbno kroz implеmеntaciju i praćеnjе zajеdničkih zaključaka romskih sеminara ali i svih drugih stratеških dokumеnata. Takođе, ovom dеklaracijom Vladе sе obavеzuju na nastavak i praćеnjе napora za punu jеdnakost i intеgraciju Roma u društvima u kojima živе.\nU okviru samita, Savеt za rеginalnu saradnju (RCC) organizovao jе i panеl pod nazivom: „Dеklaracija partnеra Zapadnog Balkana o Romima i proširеnju EU: Sa rеči na dеla“ u okviru projеkta Rеgionalnog savеta za saradnju - Intеgracija Roma 2020, na kojеm jе učеstvovao i državni sеkrеtar u Ministarstvu građеvinarstva, saobraćaja i infrastrukturе Zoran Lakićеvić.


SVET SPORTA STREPI ZBOG ASA: Čuveni golgeter Serhio Aguero može da zaboravi na fudbal?\n01. 11. 2021. u 21:20\nSERHI Aguero, 33-godišnji napadač Barselone, moraće još prilično da odsustvuje iz fudbala nakon što mu je pozlilo tokom utakmice sa Alavesom.\nPodsetimo, Argentinac je zbog bolova u grudima zamenjen u 41. minutu subotnjeg prvenstvenog meča, posle čega je odmah te večeri odvezen u bolnicu gde su zajedno sa njim do ranih jutarnjih sati bili majka i brat. Oni su po izlasku iz daljine signalizirali okupljenim novinarima da je fudbaler "dobro".\nIpak, nakon prvobitnih informacija sa Pirineja da Aguero ima tahikardiju, pitanje je u kom je stanju zapravo - ako se uzme u obzir poslednje saopštenje njegovog kluba.\nBarselona je, naime, obavestila javnost sledeće:\nDakle, najmanje tri meseca pauze sledi za ovog asa, koji je nedavno dao gol Realu, istina u porazu Barse, a tek u februaru će biti procenjeno koliko će se dodatno oporavljati, pa je pravo pitanje da li će igrati u nastavku ove sezone.\nI, konačno, da li će uopšte igrati fudbal više, imajući u vidu da ima 33 godine, što je za mnoge aktere "uobičajeno vreme za penziju".\nSerhio Aguero je treći najbolji strelac u istoriji reprezentacije Argentine, nastupao je na tri Mundijala, lider je engleske Premijer lige po golovima za jedan klub, a tokom karijere je nastupao za Indenpdijente, Atletiko Madrid, Mančester siti (za koji je dao 260 golova na 390 utakmica) i, od ovog leta, za Barselonu.


Na putu ka ABA 2 ligi (VIDEO) – ZoomUe\nby Zoran Kanacki · Published 17 фебруара, 2020 · Updated 19 фебруара, 2020\nUžice – Košarkaši Slobode u 21.kolu Košarkaške lige Srbije u utorak, 18. februara gostuju u Lazarevcu domaćoj Kolubari LA 2003.\nUčešće u završnici Kupa Radivoja Koraća je završeno, i bilo je to jedno veliko iskustvo za mladu ekipu Slobode. Odlični Užičani su bili u igri sve vreme a onda je Mega Bemaks krenuo u odbranu kakva nije odgovarala Slobodi i to je ekipi Dejana Milojevića donelo prednost. Ušli su u neposredni kontakt, tzv. „košarkašku tuču“ gde se Lučićevi momci nisu snašli , pa su odmah posle prvog dana morali kući. Sve ovo je arihvirano, ekipa se okreće prvenstvu i utkamici protiv Kolubare. Lazarevčani su u seriji odličnih igara i rezultata jer su u poslednjih sedam mečeva zabeležili šest pobeda i samo jedan poraz. Poslednja pobeda protiv Dinamika VIP Pay dovoljno govori o kvalitetu Kolubare i šta čeka Slobodu u Lazarevcu.\nJedan od najstandarnijih košarkaša Slobode, Dimitrije Nikolić smatra da će ekipa izvući sve pouke iz poraza od Mega Bemaksa, i da će poučeni tim iskustvom nastaviti pohod ka svom cilju, a to je ABA 2 liga. Zna da ih čeka ozbiljan protivnik, ali sve utakmice do sada su bile zahtevne i uglavnom su iz njih izlazili kao pobednici. Nema razloga da tako ne bude ida se Sloboda za korak bliže priđe regionalnom takmičenju.\nLučić ima kadrovskih problema jer je Simović pod temperaturom, Ćubić se posle povrede vraća sporije nego što je predviđeno tako se roster smanjuje. Bez obzira na sve Sloboda u Lazarevac putuje po novu pobedu, atmosfera u ekipi je odlična što garantuje borbu do poslednje lopte. Utakmica se igra u utorak, 18. februara sa početkom u 19.30.\nSloboda trebalo da dobije 675.000 evra od transfera Maksimovića, ali zbog pravila FIFA ostaće bez para\nby Zoran Đurović · Published 31 августа, 2016\nNext story Stoni tenis: Užičani bolji od Kruševljana\nPrevious story Zlatibor preplavljen gostima (VIDEO)


Vimbldon kvalifikacije: Boris prošao, Dušan ne\nIako su na Vimbldon došli sa potpuno oprečnim rezultatima, Boris Pašanski i Dušan Lajović postigli su rezultate suprotno očekivanjima.\nMada mu je šljaka omiljena podloga, a ni na njoj nije imao uspeha ove sezone, Boris je startovao pobedom na travi. On je u prvoj rundi kvalifikacija savladao Južnoafrikanca Rika De Vusta u tri seta, 7-6 3-6 6-4.\nSrpskom teniseru će protivnik u drugom kolu biti malo poznati Italijan Đanluka Naso koji je iznenadio Marka Kjudinelija iz Švajcarske sa 2-1.\nDa bi prošao u glavni žreb Pašanski će morati da zabeleži još dve pobede. Za sada je zaradio 8 poena, a svakom sledećom pobedom zaradiće u proseku još po toliko.\nNa žalost, Pašanski je jedini preostali srpski teniser u kvalifikacijama za Vimbldon, pošto je Dušan Lajović nakon sjajnih izdanja na čelendžerima prethodnih nedelja poražen već u prvoj rundi kvalifikacija. Duci je bio postavljen za 10. nosioca u kvalifikacijama, ali je izgubio od istog tenisera koji ga je zaustavio i u poslednjem kolu kvalifikacija za Rolan Garos. Poražen je od Australijanca Džejmsa Dakvorta sa 6-3 6-1.\nOstaje da se nadamo da će Lajović več do US Opena popraviti svoj plasman za još 10 mesta i tako izboriti pravo na glavni žreb bez kvalifikacija. ili, u najgorem slučaju, ako ih bude igrao, da mu na putu neće biti Dakvort!


protiv starenja Archives - La Fitta Viva\nShiitake ekstrakt efikasan u podmlađivanju kože\n31. јула 2015. by Olivera Jović\tLeave a Comment\nEkstrakt gljive Shiitake (Lentinus edodes) je koncentrat lentinana (b D-1,6; b D-1,3- glukan polimera). Potpuno je prirodan, dobijen od gljiva gajenih u strogo kontrolisanim uslovima. Mnoga istraživanja, pogotovu u Japanu, potvrdila su efikasnost šitake i njenog ekstrakta u poboljšanju imunog sistema. Najnoviji dokazi idu u prilog tvrdnji da aktivni sastojci iz ekstrakta potpomažu sprečavanju starenja kože. … [Dalje…]\nPosted in: Shiitake ekstrakt, ZDRAVE STRANE\tTagged: imuni sistem, imunitet, japanske gljive, lentinan, Lentinula edodes, podmlađivanje kože, protiv starenja, Shiitake, Shiitake ekstrakt, Šitake


Nikolić predstavio opoziciji plan za Kosovo | Al Jazeera Balkans\nAl Jazeera Business: Sandžački jeans\nPredsjednik Srbije traži konsenzus za Platformu - Al Jazeera Balkans\n"Iskristalisalo se da treba gledati da se reši paralelizam institucija, a da su, sa druge strane, Srbi na severu nešto posebno u odnosu na druge delove Kosova i mi moramo da budemo spremni za razgovore na tu temu. Sve ovo o čemu ovih dana razgovaramo je jedno viđenje kako to sve može da funkcioniše u uslovima kada je to neko privremeno rešenje", objasnio je Dačić.\n'U zemlji fantazija'\nAmerički ekspert za Balkan Daniel Serwer objavio je na svojoj internetskoj stranici Nacrt platforme za Kosovo, koju, kako navodi, predlaže zvanični Beograd u pregovorima s Prištinom, uz komentar da zvaničnici Srbije "žive u zemlji fantazije".\nSerwer, bivši posrednik u pregovorima Bošnjaka i Hrvata o Daytonskom sporazumu te profesor međunarodnih odnosa na američkom Univerzitetu Johns Hopkins, ocjenjuje da je platforma Srbije za pregovore s Kosovom "ogroman korak unazad" za beogradske pregovarače.\n"Pretvaraju se da odgovaraju na zahtjeve međunarodne zajednice za ukidanje ilegalnih srpskih institucija na Kosovu legaliziranjem i ujedinjavanjem istih, uz to da je cijela 'autonomna' pokrajina pod suverenitetom Srbije", piše Serwer.\nNacrt platforme, objavljen na Serwerovom potalu, predviđa uspostavljanje "Autonomne zajednice srpskih opština Kosova i Metohije" s većinskim srpskim i drugim manjinskim stanovništvom.\nSerwer piše da je u Nacrtu platforme "vrlo malo toga o čemu bih savjetovao Prištinu da nastavi diskusiju".\n"Washington i Brisel trebali bi biti duboko razočarani te to i kazati", rekao je on.\nSerwer ocjenjuje da "zaista nema sumnje" o odgovoru na pitanje da li je Kosovo nezavisna država, ili, kako to smatra zvanični Beograd, autonomna pokrajina Srbije, "ali EU mora oko toga hodati na prstima, zbog svojih pet članica koje ne priznaju Kosovo".\n"Beograd nije uspio primijeniti jednostavan, ali ključni test pravednosti na svoje prijedloge: koliko bi ih bio spreman predložiti Albancima na jugu Srbije ili Bošnjacima u Sandžaku? Skoro ništa. Zaista je tužno i vrijedno podsmijeha da Beograd za Srbe koji su napustili Kosovo (uključujući njihove nasljednike) traži pravo povratka, kad su Srbi u Bosni i Hercegovini napadno kršili takva prava", piše Serwer.\nNavodni beogradski plan predviđa da bi početna tačka za određivanje autonomnog stausa za seoske enklave u kojima žive Srbi i druge manjine trebala biti "ethnička struktura koja je postojala prije etničkog čišćenja".\n"Mi nismo pobedili u ratu, jer da smo pobedili, ne bismo bili u ovoj situaciji. Uvijek ima mesta za herojstvo, ali ne za uzaludne žrtve", rekao je on.\n"Kada ćemo utuviti sebi u glavu da nam je nešto oteto i da trebamo gledati kako spasiti ono što se može spasiti, dajte da pokušamo mirnim sredstvima, možda će nam bolje ići nego ratom", rekao je Dačić novinarima.\n"Otvorili smo debatu s međunarodnom zajednicom i opozicionim političarima kako bismo došli do izbalansiranog teksta koji treba da dobije što širu podršku u zemlji i svetu", rekao je Ljajić za beogradski list Novosti.\nOn je naglasio da Srbija ne smije ići "glavnom kroz zid", jer se nijedna platforma neće moći realizirati ako je odbaci međunarodna zajednica.\n"Jasno je da je naša pregovaračka pozicija teška, zbog faktičkog stanja na terenu. Trudimo se da buduće rešenje uvaži dva ključna principa, bez kojih nema trajnog i stabilnog ishoda: princip pravednosti i princip realnosti. Ako do toga ne dođemo, otvoriće se novi problemi u budućnosti", istakao je Ljajić.\n"Bitno je sada da naša razmišljanja, koja su formulisana u platformi, proverimo i s međunarodnim faktorima i da dođemo do prihvatljivih rešenja za sve strane. Naravno, priznavanje Kosova se isključuje", naglasio je Ljajić.\n"Institucionalna rešenja za njih biće različita u odnosu na sever, ali će postojati i korpus zajedničkih pitanja. Velika greška bi bila da se u potpunosti razdvajaju problemi Srba na severu i jugu. Tretiramo i srpsku imovinu na Kosovu, zaštitu srpske kulturne baštine, problem nestalih i raseljenih", rekao je Ljajić.\n"Pored tehničkog dijaloga koji se vodi u Briselu, otvoriće se i politički pregovori koji treba da dovedu do normalizacije odnosa Beograda i Prištine. To je neminovno i mi se za to pripremamo", rekao je Lajić.\n"Srbija želi da primeni sve na šta se obavežemo, ali isto očekujemo i od druge strane. Niko nije osporio da je dogovoreno da nema naplate carine do 10. januara. Radne grupe do sledećeg susreta Dačića i Thacija treba da reše sva preostala pitanja i očekujem da se pregovori nastave", rekao je on.


"Srbija tokom pandemije štitila zdravlje svojih građana" - alo.rs\n"Srbija tokom pandemije štitila zdravlje svojih građana"\nAUTOR: Alo.rs / Tanjug / A. B. DATUM I VREME: 07.05.2020. 18:12\nKomesar za proširenje Oliver Varheji u pisanom odgovoru poslanicima Evropskog paralmenta koji su sredinom aprila izrazli zabrinutost zbog "poštovanja ustavnih i ljudskih prava u Srbiji" navodi da je u vanrednim okolnostima Srbija postupila kao i mnoge zemlje u svetu.\nOliver Varheji, Foto: Tara Radovanović\n”Mnoge zemlje u svetu, uključujući i Srbiju, u hitnom odgovoru na pandemiju preduzele su sveobuhvatne mere u cilju zaštite zdavlja svojih garađana”, navodi Varheji.\nKomesar Varheji naglašava da je Evroopska komisija pažljivo prati situaciju u Srbiji , a da je u cilju uspešnog upravljnja izazovima pandemije COVID19 u svakondevnim kontaktima kako sa vlastima i drugim činiocima u zemlji tako i sa EU Delegacijom na terenu.\n”Kada je reč o slobodi medija, pozdravili smo odluku vlasti u Srbiji da povuku mere uvedene u pogledu centralizacije javnog informisanja o pandemiji. Sloboda medija je uvek ključna”, naglašava Varheji.\nOliver Varheji ukazuje na činjneicu da se proces pristupanja Srbije EU nastavlja kao što se nastavlja i procena napretka postignutog na tom putu.\n”Brzina napretka u pregovorma Srbije sa EU zavisi od primene reformi u oblasti vladavine prava”, kaže Varheji.\nOn najavljuje da će Evropska komisija u junu izaći sa redovnim paketom proširenja koji će obuhvatiti i izvešataj o napretku Srbije.\nZapadnom Balkanu 1,7 milijardi evra od Evropske banke za obnovu i razvoj\nNe prihvatamo ucene Prištine, imaćemo najveći rast u Evropi\nMinistarstvo prosvete objavilo detaljan spisak mera u školama\nOva naslovnica će se videti u celom Beogradu!


Helen Miren s godinama pažljivije bira uloge – Nadlanu.com\nHelen Miren s godinama pažljivije bira uloge\nLONDON, 23. decembra 2010. (Beta) – Britanska glumica Helen Miren kaže da je s godinama postala opreznija u izboru uloga. Dobitnica Oskara za glavnu ulogu u filmu "Kraljica" rekla je Total filmu je da se plaši da preuzima rizike i da više voli bezbednost koji joj pruža redovan angažman.\nLONDON, 23. decembra 2010. (Beta) – Britanska glumica Helen Miren kaže da je s godinama postala opreznija u izboru uloga. Dobitnica Oskara za glavnu ulogu u filmu „Kraljica“ rekla je Total filmu je da se plaši da preuzima rizike i da više voli bezbednost koji joj pruža redovan angažman.\n„Trudim se da se ne plašim, ali, što čovek postaje stariji, više se plaši“, objasnila je 65-godišnja glumica. „Sa godinama, čovek postaje svestan realnosti života i teži ka sigurnosti… Tako da počene da radi u tom pravcu a to se dogodi u trenutku kad počinje da gubi idealizam, što je tužno“.\n„Uvek sam pravila ne baš opasne ali neobične izbore koji su mogli da mi unište karijeru. Ali ono čemu sam se uvek vraćala jeste pozorište. Uvek sam osećala, pogotovo kad sam bila mlađa, da nije važno ako sve krene nizbrdo jer uvek mogu da se vratim teatru i ljudima pokažem da još postoji nešto što mogu da radim“, dodala je Helen Miren.


1 od 20 slučajeva melanoma povezan sa solarijem / Vijesti - Cybermed.hr\nSmatra se da je za svaki dvadeseti slučaj smrtonosnog raka kože, melanoma, odgovoran solarij. Naime od 64.000 novih slučajeva melanoma u Zapadnoj Europi svake godine, više od 3.400 odnosi se na korištenje solarija.\nPrema mišljenju stručnjaka, ljudi bi trebali izbjegavat solarije, jer oni predstavljaju veći rizik za razvoj melanoma nego sunce. Jednako tako, smatraju da bi roditelji trebali biti zabrinuti ukoliko njihova djeca koriste solarije te bi ih trebali savjetovati da ih izbjegavaju.\nInače američka Agencija za hranu i lijekove (FDA) razmatra zabranu solarija za osobe mlađe od 18 godina.